


	Dan id-dokument fih l-informazzjoni approvata dwar il-prodott għall- Zolendronic Acid Accord , bil-bidliet li sarulu wara l-proċedura preċedenti li jaffettwaw l-informazzjoni dwar il-prodott (EMA/N/0000267263) jiġu enfasizzati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/zoledronic-acid-accord

























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Zoledronic Acid Accord 4 mg/5 ml konċentrat għal soluzzjoni għall‑infużjoni


2.	GĦAMLA KWALITATTIVA U KWANTITATTIVA

Kunjett wieħed b’5 ml konċentrat fih 4 mg zoledronic acid (bħala monoidrat).

Millilitru wieħed ta’ konċentrat fih 0.8 mg ta’ zoledronic acid (bħala monoidrat).

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Konċentrat għal soluzzjoni għall‑infużjoni (konċentrat sterili)

Soluzzjoni ċara u bla kulur.


4.	TAGĦRIF KLINIKU

4.1	Indikazzjonijiet terapewtiċi

· Prevenzjoni ta’ problemi skelettriċi (ksur patoloġiku, kompressjoni tas-sinsla, radjazzjoni jew kirurġija fl-għadam, jew żieda fil-livell tal-kalċju fid-demm ikkawżat minn tumur) f’pazjenti adulti b’kanċer avanzat li jinvolvi l-għadam.

· Kura ta’ pazjenti adulti b’żieda fil-livell tal-kalċjufid-demm kawża ta’ tumuri (TIH).

4.2	Pożoloġija u metodu ta’ kif għandu jingħata

Zoledronic Acid Accord għandu jkun preskritt u jingħata biss lill-pazjenti minn professjonisti tas-saħħa li għandhom esperjenza fl-għoti ta’ bisfosfonati ġol‑vini.Pazjenti kkurati b’Zoledronic Acid Accord għandhom jingħataw il-fuljett ta’ tagħrif u l-biljett biex ifakkar lill-pazjenti.

Pożoloġija

Prevenzjoni ta’ problemi skelettriċif’pazjenti b’kanċer avanzat li qed jinvolvi l‑għadam
Adulti u persuni anzjani
Id-doża rrakkomandata għall-prevenzjoni ta’ problemi skelettriċi f’pazjenti b’kanċer avanzat li jinvolvi l-għadam hija ta’ 4 mg zoledronic acid kull 3 jew 4 ġimgħat.

Il-pazjenti għandhom jingħataw ukoll suppliment mill-ħalq ta’ 500 mg kalċju u 400 IU vitamina D kuljum.

Id-deċiżjoni li l-pazjenti b’metastasi tal-għadam għall-prevenzjoni ta’ episodji relatati mal-għadam jiġu kkurati għandha tikkunsidra l-bidu tal-effett tal-kura fi 2‑3 xhur.

Kura ta’ TIH
Adulti u persuni anzjani
Id-doża rrakkomandata għall-kura ta’ żieda fil-livell tal-kalċjufid-demm (livell ta’ kalċju fis-serum korrett għall-albumina 12.0 mg/dl jew 3.0 mmol/l) hija doża singola ta’ 4 mg zoledronic acid.

Indeboliment tal-kliewi
TIH:
Il-kura b’Zoledronic Acid Accord f’pazjenti TIH li għandhom ukoll indeboliment sever tal-kliewi għandha titqies biss wara li jiġu evalwati r-riskji u l-benefiċċji tal-kura. Fl-istudji kliniċi, pazjenti li kellhom kreatinina fis-serum ta’ >400 µmol/l jew >4.5 mg/dl kienu esklużi. M’hemmx bżonn tibdil fid-doża f’pazjenti b’TIH li għandhom kreatinina fis-serum <400 µmol/l jew < 4.5 mg/dl (ara sezzjoni 4.4).

Prevenzjoni ta’ problemi skelettriċi f’pazjenti b’kanċer avanzat li jinvolvi l‑għadam:
Meta tkun ser tibda l-kura b’zoledronic acid f’pazjenti b’maeloma multipla jew ġrieħi ta’ metastasi fl-għadam minn tumuri solidi, il-kreatinina fis-serum u t-tneħħija tal-kreatinina (CLcr) għandhom jiġu ddeterminati. CLcr tiġi kkalkulata mill-kreatinina fis-serum bil-formula Cockcroft-Gault. Zoledronic acid mhux irrakkomandat għall-pazjenti li jkollhom indeboliment sever tal-kliewi qabel tibda t-terapija, li għal din il-popolazzjoni hi meqjusa bħala CLcr < 30 ml/min. Fi provi kliniċi b’zoledronic acid, pazjenti b’kreatinina fis-serum ta’ >265µmol/l jew > 3.0 mg/dl kienu esklużi.

F’pazjenti b’metastasi tal-għadam li jkollhom indeboliment tal-kliewi ħafif għal moderat qabel tibda t-terapija, li għal din il-popolazzjoni titqies bħala CLcr 30‑60 ml/min, id-doża ta’ zoledronic acid li ġejja hi rrakkomandata (ara wkoll sezzjoni 4.4):

	Tneħħija tal-kreatinina mal-linja bażi (ml/min)
	Doża ta’ zoledronic acid rrakkomandata*

	> 60
	4.0 mg zoledronic acid

	50‑60
	3.5 mg* zoledronic acid

	40‑49
	3.3 mg* zoledronic acid

	30‑39
	3.0 mg* zoledronic acid


* Id-dożi ġew ikkalkulati billi tqieset mira ta’ AUC ta’ 0.66 (mg‑hr/l) (CLcr=75 ml/min). Id-dożi mnaqqsa għall-pazjenti b’indeboliment tal-kliewi huma mistennija li jiksbu l-istess AUC bħal dawk li jidhru f’pazjenti bi tneħħija tal-kreatinina ta’ 75 ml/min.

Wara li tibda t-terapija, il-kreatinina fis-serum għandha titkejjel qabel kull doża ta’ zoledronic acid u l-kura għandha titwaqqaf jekk il-funzjoni renali tkun marret għall-agħar. Fil-provi kliniċi d-deterjorazzjoni tal-funzjoni tal-kliewi ġiet iddefinita hekk:
· Għall-pazjenti b’linja bażi normali ta’ kreatinina fis-serum (<1.4 mg/dl jew <124 µmol/l), żieda ta’ 0.5 mg/dl jew 44 µmol/l;
· Għall-pazjenti b’linja bażi anormali ta’ kreatinina (>1.4 mg/dl jew >124 µmol/l), żieda ta’ 1.0 mg/dl jew 88 µmol/l.

Fi studji kliniċi, il-kura b’zoledronic acid reġgħet inbdiet biss meta l-livell ta’ kreatinina kien reġa’ ġie lura għal 10% tal-valur tal-linja bażi (ara sezzjoni 4.4). Il-kura b’zoledronic acid għandha terġa’ tibda bl-istess doża li kienet qed tingħata qabel ma twaqqfet il-kura.

Popolazzjoni pedjatrika
Is-sigurtà u l-effikaċja ta’ zoledronic acid fit-tfal minn età ta' sena sa 17-il sena ma ġewx determinati s’issa. Dejta disponibbli hi deskritta fis-sezzjoni 5.1 imma l-ebda rakkomandazzjoni dwaril-pożoloġija ma tista’ tingħata.

Metodu ta’ kif għandu jingħata

Użu għal ġol-vini.
Zoledronic Acid Accord 4 mg konċentrat għal soluzzjoni għall-infużjoni, dilwit aktar f’100 ml (ara sezzjoni 6.6), għandujingħata bħala infużjoni waħda għal ġol-vini f’mhux inqas minn 15-il minuta.

F’pazjenti b’indeboliment renali ħafif sa moderat, huma rrakkomandati dożi mnaqqsa ta’ zoledronic acid (ara s-sezzjoni “Pożoloġija” hawn fuq u s-sezzjoni 4.4).

Istruzzjonijiet biex tipprepara dożi mnaqqsa ta’ Zoledronic Acid Accord
Iġbed volum xieraq tal-konċentrat meħtieġ kif ġej:
· 4.4 ml għal doża ta’ 3.5 mg
· 4.1 ml għal doża ta’ 3.3 mg
· 3.8 ml għal doża ta’ 3.0 mg
Għal istruzzjonijiet fuq id-dilwizzjoni ta’ zoledronic acid qabel l-amministrazzjoni, ara sezzjoni 6.6.
L-ammont miġbud tal-konċentrat għandu jkompli jiġi dilwit f’100 ml ta’ soluzzjoni sterili ta’ 0.9% w/v sodium chloride jew 5% w/v soluzzjoni ta’ glucose. Id-doża għandhatingħatabħala infużjoni waħda ġol vina fuq mhux anqas minn 15‑il minuta.

Il-konċentrat ta’ Zoledronic Acid Accord m’għandux jitħallat mal-kalċju jew ma’ soluzzjoni oħra għall-infużjoni li fiha kazzjoni divalenti bħas-soluzzjoni lactated ta’ Ringer, u għandujingħatabħala soluzzjoni waħda minn ġol-vini f’linja ta’ infużjoni separata.

Il-pazjenti għandhom jinżammu idratati sew kemm qabel kif ukoll wara l-għoti ta’ zoledronic acid.

4.3	Kontraindikazzjonijiet

· Sensittività eċċessiva għas-sustanza attiva, għal bisfosfonatioħra jew għal kwalunkwe wieћed mill-eċċipjenti elenkati fis-sezzjoni 6.1
· Treddigħ (ara sezzjoni 4.6)

4.4	Twissijiet speċjali u prekawzjonijiet għall-użu

Ġenerali

Il-pazjenti għandhom jiġu eżaminati qabel ma jingħatalhom zoledronic acid biex ikun aċċertat li jkunu idratati b’mod xieraq.

Għandha tiġi evitata l-idratazzjoni eċċessiva f’pazjenti li għandhom riskju ta’ insuffiċjenza kardijaka.

Wara li tinbeda l-kura b’zoledronic acid, il-parametri metaboliċi standard li għandhom x’jaqsmu ma’żieda fil-livell tal-kalċju fid-demm, pereżempju, livelli fis-serum ta’ kalċju, fosfat u manjesju għandhom jinżammu taħt osservazzjoni bir-reqqa.Jekk il-livelli tal-kalċju, fosfat, jew manjesju fid-demm jinżlu, għandu mnejn ikun hemm bżonn li tingħata terapija b’supplementi għal żmien qasir. Pazjenti li jkollhom livelli għoljintal-kalċju fid-demm li ma jkunux ikkurati ġeneralment ikollhom xi grad ta’ indeboliment tal-funzjoni renali, għaldaqstant monitoraġġ b’attenzjoni tal-funzjoni renali għandu jitqies.

Zoledronic Acid Accord fih l-istess sustanza attiva li tinsab f’Aclasta (zoledronic acid). Pazjenti li qed jirċievu kura b’Zoledronic Acid Accord m’għandhomx jiġu kkurati b’Aclasta jew bi kwalunkwe bifosfonat ieħor fl-istess waqt, minħabba li l-effetti kkombinati ta’ dawn is-sustanzi mhuwiex magħruf.

Insuffiċjenza renali

Pazjenti b’TIH u li jkollhom deterjorazzjoni fil-funzjoni tal-kliewi għandhom jiġu eżaminati b’mod xieraq sabiex jitqies jekk il-benefiċċju li titkompla l-kura b’zoledronic acid jegħlibx ir-riskju li jista’ jkun hemm.

Id-deċiżjoni li jiġu kkurati pazjenti b’metastasi fl-għadam biex tilqgħalhom kontra problemi skelettriċi għandha wkoll tikkunsidra l-fatt li l-kura tieħu minn 2‑3 xhur sabiex tibda tagħmel effett.

Zoledronic acid ġieli ġie assoċjat ma’ rapporti ta’ disfunzjoni renali. Fatturi li jistgħu jżidu l-potenzjal li l-funzjoni tal-kliewi tmur għall-agħar jinkludu deidratazzjoni, indeboliment tal-kliewi li jkun hemm minn qabel, ħafna ċikli ta’ zoledronic acid u bisfosfonati oħrajn kif ukoll l-użu ta’ prodotti mediċinali oħra li jkunu nefrotossiċi. Filwaqt li jitnaqqas ir-riskju b’doża ta’ 4 mg zoledronic acid li tingħata fuq medda ta’ 15‑il minuta, xorta waħda l-funzjoni tal-kliewi tista’ tmur għall-agħar. Kienu rrappurtati każijiet fejn il-kliewi marru għall-agħar, avvanz għal insuffiċjenza renali u dijaliżi kienu rrappurtati f’pazjenti wara l-ewwel doża jew doża waħda ta’ 4 mg zoledronic acid. Żidiet tal-kreatinina fis-serum iseħħu wkoll f’xi pazjenti li jingħataw zoledronic acid fit-tul f’dożi li huma rrakkomandati għall-prevenzjoni ta’ problemi skelettriċi, għalkemm b’mod anqas frekwenti.

Il-pazjenti jrid ikollhom il-livelli tal-kreatinina fis-serum evalwati qabel kull doża ta’ zoledronic acid. Malli tinbeda l-kura f’pazjenti b’metastasi tal-għadam li jkollhom indeboliment tal-kliewi ħafif għal moderat, dożi aktar baxxi ta’ zoledronic acid huma rrakkomandati. F’pazjenti li jkollhom sinjali li juru li l-kliewi sejrin għall-agħar waqt il-kura, zoledronic acid għandu jitwaqqaf. Zoledronic acid jista’ jerġa’ jingħata meta l-kreatinina fis-serum terġa’ lura għal 10% tal-linja bażi. Il-kura b’zoledronic acid għandha titkompla bl-istess doża bħal dik mogħtija qabel it-twaqqif tal-kura.

Minħabba l-impatt potenzjali ta’ zoledronic acid fuq il-funzjoni tal-kliewi, u minħabba nuqqas ta’ tagħrif kliniku dwar is-sigurtà f’pazjenti b’indeboliment sever tal-kliewi (iddefinit fi provi kliniċi bħala livell ta’ kreatinina fis-serum ta’ 400 µmol/l jew 4.5 mg/dl għal pazjenti b’TIH u 265 µmol/l jew 3.0 mg/dl għal pazjenti b’kanċer u metastasi fl-għadam, rispettivament) fil-linja bażi u minħabba t-tagħrif farmakokinetiku limitat f’pazjenti li fil-linja bażi għandhom indeboliment sever fil-funzjoni tal-kliewi (tneħħija tal-kreatinina<30 ml/min), l-użu ta’ zoledronic acid f’pazjenti b’indeboliment sever fil-funzjoni tal-kliewi mhux irrakkomandat.

Insuffiċjenza epatika

Billi hemm tagħrif kliniku limitat dwar pazjenti b’insuffiċjenza severa tal-fwied , ma jistgħux isiru rakkomandazzjonijiet speċifiċi f’dan il-grupp ta’ pazjenti.

Osteonekrożi 

Osteonekrożi tax-xedaq
Osteonekrożi tax-xedaq (ONJ) kienet irrappurtata b’mod mhux komuni fi provi kliniċi f’pazjenti li kienu qed jirċievu Zoledronic Acid Accord. Skont l-esperjenza miksuba wara t-tqegħid tal-prodott fis-suq kif ukoll studji xjentifiċi ppubblikati, jidher li żdiedet il-frekwenza ta’ rapporti ta’ ONJ abbażi tat-tip ta’ tumur (kanċer avvanzat tas-sider, myeloma multipla). Studju wera li ONJ kienet iktar komuni fost pazjenti b’myeloma meta mqabbel ma’ tipi oħrajn ta’ kanċers (ara sezzjoni 5.1).
Il-bidu tat-trattament jew ta’ kors ġdid ta’ trattament għandu jiġi ttardjat f’pazjenti b’leżjonijiet miftuħa u mhux imfejqa ta’ tessut artab fil-ħalq, minbarra f’sitwazzjonijiet ta’ emerġenza medika. Huwa rrakkomandat li ssir eżaminazzjoni dentali b’dentistrija preventiva xierqa u stima tal-benefiċċju/riskju individwali qabel jibda jingħata trattament b’bisphosphonates f’pazjenti li jkollhom fatturi ta’ riskju konkomitanti.

Il-fatturi ta' riskju li ġejjin għandhom jiġu kkunsidrati meta jiġi evalwat ir-riskju ta' individwu li jiżviluppa ONJ:
· Potenza tal-bisfosfonat (riskju ogħla għal komposti potenti ħafna), mnejn jingħata (riskju ogħla għal għoti parenterali) u doża kumulattiva ta’ bisphosphonate
· Kanċer, kundizzjonijiet li fl-istess waqt idgħajfu lill-pazjent (eż. anemija, mard tal-koagulazzjoni, infezzjoni), it-tipjip.
· It-terapiji konkomitanti:kimoterapija, inibituri tal-anġjoġenesi (ara sezzjoni 4.5), radjoterapijagħar-ras u għall-għonq, kortikosterojdi.
· Storja ta' mard dentali, iġjene orali dgħajfa, mard perjodontali, proċeduri dentali invażivi (eż. qlugħ ta’ snien)u dentaturi li ma jeħlux tajjeb

Il-pazjenti kollha għandhom jiġu mħeġġa jżommu iġjene tajba fil-ħalq, jagħmlu check-ups dentali regolari u jirrapportaw minnufih kwalunkwe sintomi fil-ħalq bħal ċaqliq ta’ snien, uġigħ jew nefħa, jew nuqqas ta’ fejqan ta’ feriti jew nixxija waqt it-trattament b’Zoledronic Acid Accord.

Meta jkunu qed jingħataw il-kura, il-proċeduri invażivi tas-sniengħandhom jitwettqu biss wara konsiderazzjoni b’attenzjoni u għandu jiġi evitat li dawn jitwettqu qrib ħafna l-għoti ta’ zoledronic acid. Għall-pazjenti li jiżviluppaw osteonekrożi tax-xedaq waqt terapija b’bisfosfonati, proċeduri ta’ kirurġija fis-snien jistgħu jaggravaw il-kundizzjoni. Għall-pazjenti li jkollhom bżonn proċeduri fis-snien, m’hemmx tagħrif li jindika jekk il-waqfien tal-kura b’bisfosfonatinaqqasx ir-riskju ta’ osteonekrożi tax-xedaq.

Il-pjan ta’ ġestjoni għall-pazjenti li jiżviluppaw ONJ għandu jitwaqqaf f’kollaborazzjoni mill-qrib bejn it-tabib kuranti u dentist jew kirurgu tal-ħalq b’għarfien espert fl-ONJ. Għandha tiġi kkunsidrata l-interruzzjoni temporanja tat-trattament b’zoledronic acid sakemm tiġi riżolta l-kundizzjoni u l-fatturi li jikkontribwixxu għar-riskji għandhom jitnaqqsu kull fejn possibbli.

Osteonekrożi ta’ siti anatomiċi oħra
Ġiet irrapportata osteonekrożi tal-kanal estern tas-smigħ bil-bifosfonati, prinċipalment assoċjata ma’ terapija fit-tul. Il-fatturi ta' riskju possibbli għal osteonekrożi tal-kanal estern tas-smigħ jinkludu l-użu ta’ sterojdi u kimoterapija u/jew fatturi ta' riskju lokali bħal infezzjoni jew trawma. Il-possibbiltà ta’ osteonekrożi tal-kanal estern tas-smigħ għandha tiġi kkunsidrata f’pazjenti li qegħdin jirċievu bifosfonati li jkollhom sintomi fil-widnejn inklużi infezzjonijiet kroniċi tal-widna.

Barra dan, kien hemm rapporti sporadiċi ta’ osteonekrożi ta’ siti oħra, inklużi l-ġenbejn u l-wirk, irrappurtati l-aktar f’pazjenti adulti bil-kanċer ittrattati b’ Zoledronic Acid.

Uġigħ muskoluskelettriku

Mill-esperjenza ta’ wara t-tqegħid fis-suq, uġigħ sever u kultant li jnaqqas il-ħila tal-movimenti fl-għadam, ġogi u/jew muskoli kien irrappurtati f’pazjenti li jkunu qed jieħdu zoledronic acid. Madanakollu dawn ir-rapporti ma kinux frekwenti. Iż-żmien li ħadu s-sintomi biex jidhru kien ivarja bejn jum wieħed għal ħafna xhur wara li tkun bdiet il-kura. Il-parti l-kbira tal-pazjenti straħu mis-sintomi wara li waqqfu l-kura. Parti minnhom reġgħu ħarġulhom is-sintomi meta reġgħu ngħataw zoledronic acid jew bisfosfonat ieħor.

Ksur mhux tipiku tal-għadma tal-wirk

Ksur subtrochanteric u diaphyseal mhux tipiku tal-għadma tal-wirk kien irrappurtat bit-terapija tal-bisfosfonat, l-aktar f’pazjenti li kienu qed jirċievu kura għal tul ta’ żmien għall-osteoporożi. Dan il-ksur transversali jew qasir u mmejjel jista’ jseħħ matul l-għadma kollha tal-wirk minn eżatt taħt il-lesser trochanter sa eżatt fuq is-supracondylar flare. Dan il-ksur iseħħ wara xi daqqa ħafifa jew mingħajr ma jkun hemm l-ebda impatt u xi pazjenti jkollhom uġigħ fil-koxxa jew fl-irqiq ta’ bejn il-koxxa u ż-żaqq, li ħafna drabi jkun assoċjat ma’ karatteristiċi ta’ ksur minn stress f’immaġini, minn ġimgħat sa xhur qabel ma l-pazjent ikollu ksur totali tal-għadma tal-wirk. Spiss il-ksur ikun fuq iż-żewġ naħat; għaldaqstant il-wirk oppost għandu jiġi eżaminat f’pazjenti kkurati bil-bisfosfonat li kellhom ksur fil-parti vertikali u twila tal-wirk. Kien irrappurtat ukoll li dan il-ksur ma jfieqx sew. F’pazjenti maħsuba li għandhom ksur mhux tipiku tal-għadma tal-wirk, għandu jiġi kkunsidrat twaqqif tat-terapija bil-bisfosfonat sakemm il-pazjent issirlu evalwazzjoni, fuq bażi ta’ stima individwali tal- benefiċċju u r-riskju.
Waqt kura bil-bisfosfonatil-pazjenti għandhom jiġu mwissija biex jirrappurtaw kwalunkwe uġigħ fil-koxxa, fil-ġenbejn jew fl-irqiq ta’ bejn iż-żaqq u l-koxxa u kull pazjent li jkollu sintomi bħal dawn għandha ssirlu evalwazzjoni għal ksur mhux komplut tal-għadma tal-wirk.

Ipokalċimija

Ipokalċimija kienet irrappurtata f’pazjenti kkurati b’zoledronic acid. Arritmiji tal-qalb u avvenimenti newroloġiċi avversi (inkluż aċċessjonijiet, titrix u tetanja) ġew irrappurtati kawża ta’ każijiet ta’ ipokalċimija qawwija. Ġew irrappurtati każijiet ta’ ipokalċimija qawwija li ħtieġuli l-pazjent jiddaħħal l-isptar. F’xi waqtiet, l-ipokalċimija tista’ tkun ta’ theddida għall-ħajja (ara sezzjoni 4.8).

Zoledronic Acid Accord fih sodium

Din il-mediċina fiha anqas minn 1 mmol ta’ sodju (23 mg) f'kull kunjett, jiġifieri hija essenzjalment “ħielsa mis-sodju”. Madankollu, jekk tintuża soluzzjoni ta’ melħ komuni (soluzzjoni ta’ 0.9% w/v sodium chloride) għad-dilwizzjoni ta’ Zoledronic Acid Accord qabel ma jingħata, imbagħad id-doża ta’ sodium irċevuta tkun ogħla.

4.5	Interazzjoni ma’ prodotti mediċinali oħra u forom oħra ta’ interazzjoni

Fi studji kliniċi, zoledronic acid ngħata flimkien ma’ mediċini li jintużaw ta’ spiss kontra l-kanċer, dijuretiċi, antibijotiċi u analġeżiċi, mingħajr ma kien hemm interazzjonijiet li kienu klinikament evidenti. Ma jidhirx li zoledronic acid jeħel b’xi mod apprezzabbli mal-proteini fil-plażma u mhuwiex impeditur tal-enzima umana P450 in vitro (ara sezzjoni 5.2), biss ma sarux studji kliniċi formali dwar l-effett ta’ mediċini jew ta’ affarijiet oħra fuq l-effett farmaċewtiku tal-prodott.

Wieħedgħandujoqgħod attent meta jagħti bisfosfonati ma’ aminoglikosidi, minħabba li t-tnejn flimkien jista’ jkollhom effett addittiv, li jirriżulta f’livell baxx ta’ kalċju fis-serum għal perjodi itwal milli jkun hemm bżonn.

Wieħed għandu joqgħod attent meta zoledronic acid jintuża flimkien ma’ prodotti mediċinali oħra li jistgħu jikkawżaw tossiċità tal-kliewi. Wieħedgħandujoqgħod attent ukoll għall-possibbiltà li l-livelli ta’ manjesju fid-demm jaqgħu matul il-kura.

F’pazjenti b’maeloma multipla,ir-riskju ta’ disfunzjoni tal-kliewi jista’ jiżdied meta zoledronic acid jintuża flimkien ma’ thalidomide.

Hija rrakkmandata l-kawtela meta zoledronic acid jingħata ma’ prodotti mediċinali antianġioġeniċi, minħabba li kienet osservata żieda fl-inċidenza ta’ ONJ f’pazjenti kkurati b’dawn il-prodotti mediċinali fl-istess waqt.

4.6	Fertilità, tqala u treddigħ

Tqala

M’hemmx tagħrif biżżejjed dwar l-użu ta’ zoledronic acid waqt it-tqala. Studji fl-annimali fuq is-sistema riproduttiva b’zoledronic acid urew ħsara fuq is-sistema riproduttiva (ara sezzjoni 5.3). Mhux magħruf ir-riskju potenzjali fuq in-nies. Zoledronic acid m’għandux jintuża waqt it-tqala..

Treddigħ

Mhux magħruf jekk zoledronic acid joħroġx mal-ħalib tas-sider tal-mara. Zoledronic acid huwa kontraindikat f’nisa li qed ireddgħu (ara sezzjoni 4.3).

Fertilità

Zoledronic acid ġie evalwat fil-firien għall-possibbiltà ta’ effetti mhux mixtieqa fuq il-fertilità tal-ġenerazzjoni parentali u ta’ F1. Dan irriżulta f’effetti farmakoloġiċi esaġerati meqjusin li huma relatati mal-inibizzjoni tal-kompost tal-metabolizzazzjoni tal-kalċju tal-iskeletru, li tirriżulta f’ipokalċimija ta’ dawk li jkunu waslu biex iwelldu, effett tal-klassi tal-bisfosfonati, distoċja u waqfien qabel iż-żmien tal-istudju. B’hekk dawn ir-riżultati pprekludew id-determinazzjoni ta’ effett definittiv ta’ zoledronic acid fuq il-fertilità fil-bnedmin.

4.7	Effetti fuq il-ħila biex issuq u tħaddem magni

Reazzjonijiet mhux mixtieqa, bħal sturdament u ħedla ta’ ngħas, jista’ jkollhom influwenza fuq il-ħila li ssuq jew tħaddem magni. Għaldaqstant wieħed għandu joqgħod attent meta juża Zoledronic Acid Accord waqt li qed isuq jew iħaddem magni.

4.8	Effetti mhux mixtieqa

Sommarju tal-profil tas-sigurtà

[bookmark: OLE_LINK26][bookmark: OLE_LINK27][bookmark: OLE_LINK2][bookmark: OLE_LINK3]Fi żmien tlett ijiem wara l-għoti ta’ zoledronic acid, ġiet irrappurtata spiss reazzjoni ta’ fażi akuta, b’sintomi li jinkludu uġigħ fl-għadam, deni, għeja, artralġja, mijalġja, tertir u artrite b’nefħa sussegwenti fil-ġogi; dawn is-sintomi normalment jgħaddu fi ftit ġranet (ara d-deskrizzjoni ta’ reazzjonijiet avversi magħżula).

Dawn li ġejjin huma r-riskji identifikati importanti b’zoledronic acid fl-indikazzjonijiet approvati:
Indeboliment tal-funzjoni renali, osteonekrożi tax-xedaq, reazzjoni ta’ fażi akuta, ipokalċimija, avvenimenti avversi fl-għajnejn, fibrillazzjoni tal-atrija, anafilassi. Il-frekwenzi għal kull wieħed minn dawn ir-riskji identifikati huma murija fit-Tabella 1.

Lista f’tabella tar-reazzjonijiet avversi
L-effetti avversi li ġejjin, elenkati f’Tabella 1 inġabru f’daqqa mill-istudji kliniċi u minn rapporti ta’ wara t-tqegħid fis-suq wara kura li fil-parti l-kbira kienet kronika b’zoledronic acid 4 mg:

Tabella 1

Ir-reazzjonijiet avversi qegħdin imqassmin taħt it-titlu tal-frekwenza, l-aktar frekwenti l-ewwel, bil-konvenzjoni li ġejja:
Komuni ħafna ( 1/10)
Komuni ( 1/100 sa < 1/10)
Mhux komuni ( 1/1,000 sa < 1/100)
Rari ( 1/10,000 sa < 1/1,000)
Rari ħafna (< 1/10,000).
Mhux magħruf (ma tistax tittieħed stima mid-dejta disponibbli).

	Disturbi tad-demm u tas-sistema limfatika

	
	Komuni:
	Anemija

	
	Mhux komuni:
	Tromboċitopenija, lewkopenija

	
	Rari:
	Panċitopenija

	Disturbi fis-sistema immuni

	
	Mhux komuni:
	Reazzjoni ta’ sensittività eċċessiva

	
	Rari:
	Edima anġjonewrotika

	Disturbi psikjatriċi

	
	Mhux komuni:
	Ansjetà, disturbi tal-irqad

	
	Rari:
	Konfużjoni

	Disturbi fis-sistema nervuża

	
	Komuni:
	Uġigħ ta’ ras

	
	Mhux komuni:
	Sturdament, parasteżija, disturbi fit-togħma, ipoesteżija, iperesteżija, tregħid, ħedla ta’ ngħas

	Rari ħafna:
	
	, titrix u tetanja (kawża ta’ ipokalċimija)

	Disturbi fl-għajnejn

	
	Komuni:
	Konġunktivite

	
	Mhux komuni:
	Vista mċajpra, skleritie u infjammazzjoni orbitali

	
	
	

	
	Rari ħafna:
	Uvejite, episklerite

	Disturbi fil-qalb

	
	Mhux komuni:
	Pressjoni għolja, pressjoni baxxa, fibrillazzjoni atrijali, pressjoni baxxa li twassal għal sinkope jew kollass ċirkolatorju

	
	Rari:
	Bradikardija

	Disturbi respiratorji, toraċiċi u medjastinali

	
	Mhux komuni:
	Qtugħ ta’ nifs, sogħla, għafis tal-bronki

	
	Rari:
	Mard tal-pulmun interstizjali

	Disturbi gastrointestinali

	
	Komuni:
	Tqalligħ, rimettar, anoressija

	
	Mhux komuni:
	Dijarea, stitikezza, uġigħ addominali, dispepsja, stomatite, ħalq xott

	Disturbi fil-ġilda u fit-tessuti ta’ taħt il-ġilda

	
	Mhux komuni:
	Ħakk, raxx, (inklużi raxx bi ħmura u dak makulari), żieda fl-għaraq

	Disturbi muskoluskelettriċi u tat-tessuti konnettivi

	
	Komuni:
	Uġigħ fl-għadam, mijalġja, artralġja, uġigħ mal-ġisem kollu

	
	Mhux komuni:
	Spażmi fil-muskoli, osteonekrożi tax-xedaq

	
	Rari ħafna:
	Osteonekrożi tal-kanal estern tas-smigħ (reazzjoni avversa għall-klassi bifosfonati) u ta’ siti anatomiċi oħra inklużi l-wirk u l-ġenbejn

	Disturbi fil-kliewi u fis-sistema urinarja

	
	Komuni:
	Indeboliment renali

	
	Mhux komuni:
	Insuffiċjenza renali, ħematurja, proteinurja

	
	Rari:
	Sindrome Fanconi Akkwiżita

	
	Mhux magħrufa
	Nefrite tubulointerstizjali

	Disturbi ġenerali u kondizzjonijiet ta' mnejn jingħata

	
	Komuni:
	Deni, sindrome li tixbah l-influwenza (inklużi għeja, tertir, tħossok marid u ssir ruxxan)

	
	Mhux komuni:
	Astenja, edima periferali, reazzjoni fis-sit tal-injezzjoni (inklużi uġigħ, irritazzjoni, nefħa, ebusija), uġigħ fis-sider, u żieda fil-piż, reazzjoni anafilattika/xokk anafilattiku, urtikarja

	
	Rari:
	Artrite u nefħa fil-ġogi bħala sintomu ta’ reazzjoni ta’ fażi akuta

	Investigazzjonijiet

	
	Komuni ħafna:
	Tnaqqis fil-livell tal-fosfat fid-demm

	
	Komuni:
	Żieda fil-livelli tal-kreatinina u l-urea fid-demm, u tnaqqis fil-livell tal-kalċju

	
	Mhux komuni:
	Tnaqqis fil-livelli ta’ manjesju u potassju fid-demm

	
	Rari:
	Żieda fil-livelli ta’ potassju u sodju fid-demm



Deskrizzjoni ta’ reazzjonijiet avversi magħżula
Indeboliment tal-funzjoni renali

Zoledronic acid ġie assoċjat ma’ rapporti ta’ nuqqas ta’ funzjoni renali. F’ġabra ta’ analiżijiet dwar is-sigurtà waqt il-provi ta’ reġistrazzjoni ta’ zoledronic acid għall-prevenzjoni ta’ problemi skelettriċi f’pazjenti li għandhom kanċer avanzat li jinvolvi l-għadam, il-frekwenza ta’ episodji avversi ta’ indeboliment tal-kliewi li jistgħu jkunu relatati ma’ zoledronic acid (reazzjonijiet avversi) kienet kif ġej: maeloma multipla (3.2%), kanċer tal-prostata (3.1%), kanċer tas-sider (4.3%), tumuri tal-pulmun u tumuri solidi oħrajn (3.2%).Il-fatturi li jistgħu jżidu l-potenzjal għad-deterjorament fil-funzjoni renali jinkludu d-deidrazzjoni, indeboliment renali diġà eżistenti, ċikli multipli ta’ zoledronic acid jew ta’ bisfosfonati oħrajn, kif ukoll l-użu konkomitanti ta’ mediċini nefrotossiċi jew l-użu ta’ ħin iqsar  ta’ infużjoni minn dak attwalment irrakkomandat. Id-deterjorament renali, il-progressjoni għall-insuffiċjenza renali u d-dijaliżi ġew irrappurtati f’pazjenti wara d-doża tal-bidu jew wara doża waħda ta’ 4 mg zoledronic acid (ara sezzjoni 4.4).

Osteonekrożi tax-xedaq
[bookmark: OLE_LINK60][bookmark: OLE_LINK61][bookmark: OLE_LINK64]Każijiet ta’ osteonekrożi (tax-xedaq) kienu rrappurtati, l-aktar f’pazjenti bil-kanċer ikkurati bi prodotti mediċinali li jinibixxu r-risorbiment tal-għadam, bħal zoledronic acid (ara sezzjoni 4.4). Ħafna minn dawn il-pazjenti kienu qed jirċievu wkoll kimoterapija u kortikosterojdi ukellhom sinjali ta’ infezzjoni lokali inkluż osteomaelitis. Il-parti l-kbira tar-rapporti jirreferu għall-pazjenti wara li kellhom qlugħ ta’ snien jew operazzjonijiet oħra fis-snien. 

Fibrillazzjoni tal-atrija
Fi prova waħda kkontrollata, double-blind u magħmula b’mod każwali fuq 3 snin li evalwat l-effikaċja u s-sigurtà ta’ 5 mg ta’ aċidu żoledroniku darba fis-sena mqabbel ma’ plaċebo fil-kura tal-osteoporożi ta’ wara l-menopawża (PMO), l-inċidenza globali ta’ fibrillazzjoni tal-atrija kienet ta’ 2.5% (96 minn 3,862) u 1.9% (75 minn 3,852) f’pazjenti li kienu qegħdin jingħataw 5 mg ta’ zoledronic acid u plaċebo, rispettivament. Ir-rata ta’ avvenimenti avversi serji ta’ fibrillazzjoni tal-atrija kienet ta’ 1.3% (51 minn 3,862) u 0.6% (22 minn 3,852) f’pazjenti li kienu qegħdin jingħataw 5 mg ta’ zoledronic acid u plaċebo, rispettivament. L-iżbilanċ osservat f’din il-prova ma ġiex osservat fi provi oħrajn b’zoledronic acid, inklużi dawk b’4 mg ta’ zoledronic acid kull 3‑4 ġimgħat f’pazjenti tal-onkoloġija. Il-mekkaniżmu wara ż-żieda fl-inċidenza ta’ fibrillazzjoni tal-atrija f’din l-unika prova klinika mhuwiex magħruf.

Reazzjoni ta’ fażi akuta
Din ir-reazzjoni avversa kontra l-mediċina tikkonsisti f’sensiela ta’ sintomi li jinkludu deni, mijalġja, uġigħ ta’ ras, uġigħ fl-estremitajiet, nawżja, rimettar, dijarea, altralġja u artrite b’nefħa sussegwenti fil-ġogi. Iż-żmien ta’ meta tibda huwa ≤3 ijiem wara l-infużjoni ta’ zoledronic acid, u r-reazzjoni hija wkoll magħrufa bit-termini ta’ sintomi “li jixbhu l-influwenza” jew “ta’ wara d-doża”.

Ksur atipiku tal-femur
Mill-esperjenza ta’ wara t-tqegħid fis-suq dawn il-ġrajjiet kienu rrappurtati (frekwenza rari):
ksur subtrochanteric u diaphyseal mhux tipiku tal-għadma tal-wirk (reazzjoni avversa tal-klassi tal-bisfosfonati).

ADRs relatati ma’ ipokalċimija
L-ipokalċimija hija riskju identifikat importanti b’zoledronic acid fl-indikazzjonijiet approvati. Abbażi tal-analiżi mill-ġdid kemm tal-każijiet minn provi kliniċi kif ukoll ta’ wara t-tqegħid fis-suq, hemm xhieda biżżejjed li ssostni rabta bejn it-terapija b’zoledronic acid, l-avveniment irrappurtat ta’ ipokalċimija, u l-iżvilupp sekondarju ta’ arritmiji tal-qalb. Barra min hekk, hemm xhieda biżżejjed li ssostni rabta bejn ipokalċimija u avvenimenti newroloġiċi sekondarji rrappurtati f’dawn il-każijiet li jinkludu: aċċessjonijiet, titrix u tetanja (ara sezzjoni4.4).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali.Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali.Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

L-esperjenza klinika b’doża eċċessiva akuta ta’ zoledronic acid hija limitata. L-għoti ta’ dożi sa 48 mg ta’ zoledronic acid bi żball ġew irrappurtati. Pazjenti li ngħataw dożi ogħla minn dawk irrakkommandati (ara sezzjoni 4.2) għandhom jiġu mgħassa bir-reqqa peress li dehru indeboliment tal-funzjoni renali (inkluża insuffiċjenza renali) u anormalitajiet tal-elettroliti fis-serum (inklużi kalċju, fosfru u manjesju). F’każ li jkun hemm tnaqqis fil-livell tal-kalċju fid-demm għandhom jingħataw infużjonijiet ta’ calcium gluconate hekk kif ikun klinikament indikat.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Mediċini għall-kura ta’ mard tal-għadam, bisfosfonati, Kodiċi ATC: M05BA08

Zoledronic acid jagħmel parti mill-klassi ta’bisfosfonati u jaħdem l-aktar fuq l-għadam. Huwa impeditur tar-risorbiment tal-għadam minn osteoklasts.

Il-mod selettiv ta’ kif jaħdmu l-bisfosfonati fuq l-għadam ġej mill-affinità qawwija li għandhom għall-għadam mineralizzat, iżda l-mekkaniżmu preċiż fuq livell molekulari li jwassal għall-impediment tal-attività tal-osteoklasts għadu mhux magħrufgħal kollox. Fi studji fuq annimali li damu għaddejjin għal tul ta’ żmien urew li zoledronic acid jimpedixxi r-risorbiment tal-għadam mingħajr ma jaffettwa ħażin il-formazzjoni, il-mineralizzazzjoni jew il-proprjetajiet mekkaniċi tal-għadam.

Barra li hu impeditur tar-risorbiment tal-għadam, zoledronic acid għandu wkoll diversi effetti kontra t-tumuri li jistgħu jikkontribwixxu lejn l-effikaċja tiegħu fil-kura ta’ metastasi fl-għadam. Studji ta’ qabel l-użu kliniku wrew dawn il-kwalitajiet li ġejjin:
· In vivo: Impediment tar-risorbiment tal-għadam minn osteoklasts, biex b’hekk ibiddlu l-mikroambjent tal-mudullun u allura titnaqqaslu l-ħila li jkattar iċ-ċelluli tat-tumur, għandu effett kontra t-tkattir mill-ġdid tal-provvista ta’ demm lit-tumur u effett kontra l-uġigħ.
· In vitro: Iwaqqaf it-tkattir ta’ osteoblasts, għandu effett dirett kontra t-tkattir taċ-ċelluli tat-tumur u wkoll effett pro-apoptotiku fuq iċ-ċelluli tat-tumur, jaħdem b’mod sinerġistiku ma’ mediċini oħrajn kontra l-kanċer biex jagħmel effett li jfixkel it-tkattir taċ-ċelluli tat-tumur, kif ukoll għandu attività kontra l-adeżjoni/l-invażjoni.

Riżultati ta’ provi kliniċi dwar il-prevenzjoni ta’ problemi skelettriċi f’pazjenti li għandhom kanċer avanzat li jinvolvi l-għadam
L-ewwel studju randomizzat, double‑blind u kkontrollat bi plaċebo qabbel zoledronic acid 4 mg ma’ plaċebo fil-prevenzjoni ta’ effetti skelettriċi (SRE) f’pazjenti b’kanċer tal-prostata. Zoledronic acid 4 mg naqqas b’mod sinifikanti n-numru ta’ pazjenti li ħassew mill-inqas effett skelettriku (SRE) wieħed, tawwal iż-żmien medju għall-ewwel SRE b’> 5 xhur, u naqqas l-inċidenża annwali ta’ dawn l-effetti bħala rata għal kull pazjent – rata ta’ morbożità skelettrika. Analiżi ta’ ħafna avvenimenti f’daqqa wrew tnaqqis ta’ 36% fir-riskju li wieħed jiżviluppa SRE fil-grupp fuq zoledronic acid 4 mg, meta mqabbel ma’ pazjenti fuq plaċebo. Pazjenti fuq kura b’zoledronic acid 4 mg rrappurtaw inqas żieda fl-uġigħ minn dawk li kienu fuq plaċebo, u d-differenza kienet sinifikanti fit-3, 9, 21 u 24 xhar. Pazjenti fuq zoledronic acid 4 mg sofrew anqas ksur patoloġiku. L-effetti tal-kura kienu inqas f’pazjenti li kellhom leżjonijiet blastiċi. Riżultati li juru l-effikaċja ta’ Zoledronic Acid Accord f’dawn il-pazjenti jinsabu f’Tabella 2.

Fi studju ieħor li inkluda tumuri solidi oħra barra dawk tas-sider jew tal-prostata, urew li zoledronic acid 4 mg naqqas b’mod sinifikanti l-proporzjon ta’ pazjenti li kellhom SRE, tawwal iż-żmien medju għall-ewwel SRE b’> xahrejn, u naqqas ir-rata ta’ morbożità skelettrika. Analiżi ta’ ħafna avvenimenti f’daqqa wrew tnaqqis ta’ 30.7% tar-riskju li wieħed jiżviluppa SRE għal dawk fuq kura b’zoledronic acid 4 mg, meta mqabbla ma’ pazjenti fuq plaċebo. Riżultati dwar l-effikaċja jinsabu f’Tabella 3.

Tabella 2:	Riżultati li juru l-effikaċja (pazjenti b’kanċer tal-prostata li qed jieħdu kura b’ormoni)

	
	Kwalunkwe SRE (+TIH)
	Ksur*
	Terapija tal-għadam bir-radjazzjoni

	
	zoledronic acid 
4 mg
	Plaċebo
	zoledronic acid 
4 mg
	Plaċebo
	zoledronic acid
4 mg
	Plaċebo

	N
	214
	208
	214
	208
	214
	208

	Proporzjon ta’ pazjenti b’SREs (%)
	38
	49
	17
	25
	26
	33

	Valur‑p
	0.028
	0.052
	0.119

	Żmien medjan għal SRE (jiem)
	488
	321
	MM
	MM
	MM
	640

	Valur‑p
	0.009
	0.020
	0.055

	Rata ta’ morbożità skelettrika
	0.77
	1.47
	0.20
	0.45
	0.42
	0.89

	Valur‑p
	0.005
	0.023
	0.060

	Tnaqqis ta’ riskju li wieħed jiżviluppa ħafna avvenimenti f’daqqa ** (%)
	36
	-
	MA
	MA
	MA
	MA

	Valur‑p
	0.002
	MA
	MA



*Jinkludi ksur fl-għadam tas-sinsla tad-dahar u wkoll ksur banda oħra
**Jiġbor l-avvenimenti skelettriċi kollha, kemm in-numru totali kif ukoll il-ħin sa ma seħħ kull avveniment tul il-prova
MM‑Mhux Milħuq
MA‑Mhux Applikabbli

Tabella 3:	Riżultati li juru l-effikaċja (pazjenti b’tumuri solidi oħra barra dawk tas-sider u tal-prostata)

	
	Kwalunkwe SRE (+TIH)
	Ksur*
	Terapija tal-għadam bir-radjazzjoni

	
	zoledronic acid
4 mg
	Plaċebo
	zoledronic acid
4 mg
	Plaċebo
	zoledronic acid
4 mg
	Plaċebo

	N
	257
	250
	257
	250
	257
	250

	Proporzjon ta’ pazjenti b’SREs (%)
	39
	48
	16
	22
	29
	34

	Valur‑p
	0.039
	0.064
	0.173

	Żmien medjan għal SRE (jiem)
	236
	155
	MM
	MM
	424
	307

	Valur‑p
	0.009
	0.020
	0.079

	Rata ta’ morbożità skelettrika
	1.74
	2.71
	0.39
	0.63
	1.24
	1.89

	Valur‑p
	0.012
	0.066
	0.099

	Tnaqqis ta’ riskju li wieħed jiżviluppa ħafna avvenimenti f’daqqa** (%)
	30.7
	-
	MA
	MA
	MA
	MA

	Valur‑p
	0.003
	MA
	MA



*Jinkludi ksur fl-għadam tas-sinsla tad-dahar u dawk banda oħra
**Jiġbor l-avvenimenti skelettriċi kollha, kemm in-numru totali kif ukoll il-ħin sa ma seħħ kull avveniment tul il-prova
MM‑Mhux Milħuq
MA‑Mhux Applikabbli

Fit-tielet prova randomizzata u double‑blind tal-fażi III, 4 mg ta’ zoledronic acid jew 90 mg ta’ pamidronate, mogħtija kull 3 sa 4 gimgħat ġew imqabbla f’pazjenti b’maeloma multipla jew kanċer tas-sider li kellhom mill-inqas leżjoni waħdafl-għadam. Ir-riżultati wrew li 4 mg zoledronic acid kellu effikaċja komparabbli ma’ 90 mg pamidronate fil-prevenżjoni ta’ SREs. Analiżi ta’ ħafna avvenimenti f’daqqa wrew tnaqqis sinifikanti ta’ 16% tar-riskju f’pazjenti fuq kura b’zoledronic acid, meta mqabbla ma’ pazjenti fuq pamidronate. Riżultati li juru l-effikaċja f’dawn il-pazjenti jinsabu f’Tabella 4.

Tabella 4: Riżultati li juru l-effikaċja (pazjenti b’kanċer fis-sider jew b’maeloma multipla)

	
	Kwalunkwe SRE (+TIH)
	Ksur*
	Terapija tal-għadam bir-radjazzjoni

	
	zoledronic acid
4 mg
	Pam 90 mg
	zoledronic acid
4 mg
	Pam 90 mg
	zoledronic acid 4 mg
	Pam 90 mg

	N
	561
	555
	561
	555
	561
	555

	Proporzjon ta’ pazjenti b’SREs (%)
	48
	52
	37
	39
	19
	24

	Valur‑p
	0.198
	0.653
	0.037

	Żmien medjan għal SRE (jiem)
	376
	356
	MM
	714
	MM
	MM

	Valur‑p
	0.151
	0.672
	0.026

	Rata ta’ morbożità skelettrika
	1.04
	1.39
	0.53
	0.60
	0.47
	0.71

	Valur‑p
	0.084
	0.614
	0.015

	Tnaqqis ta’ riskju li wieħed jiżviluppa ħafna avvenimenti f’daqqa ** (%)
	16
	-
	MA
	MA
	MA
	MA

	Valur‑p
	0.030
	MA
	MA


*Jinkludi ksur fl-għadam tas-sinsla tad-dahar kif ukoll banda oħra
**Jagħti kont għall-avvenimenti skelettriċi kollha, kemm in-numru totali kif ukoll il-ħin sa ma seħħ kull avveniment tul il-prova
MM‑Mhux Milħuq
MA‑Mhux Applikabbli

Zoledronic acid 4 mg kien studjat ukoll fi prova double‑blind, randomizzata, ikkontrollata bi plaċebo f’228 pazjent b’metastasi tal-għadam iddokumentata minn kanċer tas-sider sabiex ikun evalwat l-effett ta’ 4 mg ta’ zoledronic acid fuq ir-rata tal-proporzjon tal-każijiet relatati mal-għadam (SRE), ikkalkulat bħala n-numru totali ta’ każijiet ta’ SRE (bl-esklużjoni ta’ iperkalċimija u rranġata għall-qabel il-ksur), diviż mat-totali tal-perjodu ta’ riskju. Il-pazjenti jirċievu jew 4 mg zoledronic acid jew plaċebo kull erba’ ġimgħat għal sena. Il-pazjenti kienu mqassmin l-istess fil-grupp ikkurat b’zoledronic acid u dak bi plaċebo.

Ir-rata ta’ SRE (każijiet/sena persuna) kienet ta’ 0.628 għal zoledronic acid u ta’ 1.096 għall-plaċebo. Il-proporzjon ta’ pazjenti b’almenu SRE wieħed (bl-esklużjoni ta’ iperkalċimija) kienet ta’ 29.8% fil-grupp ikkurat b’zoledronic acid kontra 49.6% fil-grupp tal-plaċebo (p=0.003). Iż-żmien medjan sabiex beda l-ewwel SRE ma ntlaħaqxfil-fergħa kkurata b’zoledronic acid meta ntemm l-istudju u kien imtawwal b’mod sinifikanti meta mqabbel mal-plaċebo (p=0.007). Zoledronic acid 4 mg naqqas ir-riskju ta’ SRE’s b’41% f’analiżi ta’ ħafna avvenimenti (proporzjon tar-riskju=0.59, p=0.019) meta mqabbel mal-plaċebo.

Fil-grupp ikkurat b’zoledronic acid, titjib statistikament sinifikanti fil-punteġġi tal-uġigħ (permezz tal-Brief Pain Inventory, BPI) deher mar-4 ġimgħa u ma’ kull punt sussegwenti waqt l-istudju, meta mqabbel mal-plaċebo (Figura 1). Il-punteġġ tal-uġigħgħal zoledronic acid kien taħt il-linja bażi b’mod konsistenti u tnaqqis fl-uġigħ kellu tendenza li jġib miegħu tnaqqis fil-punteġġ ta’ anaġelżiċi.
Figura 1: Medja tal-bidliet mil-linja bażi fil-punteġġi BPI. Differenzi statistikament sinifikanti huma mmarkati (*p<0.05) għat-tqabbil bejn kura u oħra. (4 mg zoledronic acidkontraplaċebo)


Żmien tal-istudju (ġimgħat)
Plaċebo ∆
Zoledronic acid
Tibdil fil-medja tal-BPI mil-linja bażi


Studju CZOL446EUS122/SWOG

L-objettiv primarju ta’ dan l-istudju msejjes fuq l-osservazzjoni kien li tingħata stima tal-inċidenza kumulattiva ta’ osteonekrożi tax-xedaq (ONJ) wara 3 snin f’pazjenti bil-kanċer b’metastasi fl-għadam li jkunu qed jingħataw zoledronic acid. Ingħatat terapija li tinibixxi l-osteoklasts, terapija oħra kontra l-kanċer, u kura tas-snien skont kif indikat klinikament sabiex jirrappreżentaw bl-aħjar mod il-kura akkademika u dik ibbażata fil-komunita’. Saret rakkomandazzjoni għal eżami tas-snien fil-linja bażi imma dan ma kienx mandatorju.

Fost it-3491 pazjent li seta’ jiġi evalwat, kien hemm 87 każ ikkonfermati ta’ dijanjosi ta’ ONJ. L-inċidenza kumulattiva stmata b’mod sħiħ ta’ ONJ ikkonfermati wara 3 snin kienet ta’ 2.8% (95% CI: 2.3‑3.5%). Ir-rati kienu 0.8% fl-1 sena u 2.0% fit-2 sena. Ir-rati tat-3 sena kkonfermaw li ONJ kienet l-ogħla f’pazjenti b’myeloma (4.3%) u l-inqas f’pazjenti b’kanċer tas-sider (2.4%). Il-każijiet ta’ ONJ ikkonfermati kienu ogħla b’ mod statistikament sinifikanti f’pazjenti b’myeloma multipla (p=0.03)  meta mqabbel ma’ kanċers oħrajn meħudin flimkien.

Riżultati ta’ provi kliniċi fil-kura ta’ TIH

Studji kliniċi ta’ żieda fil-livell tal-kalċju fid-demm minħabba tumuri (TIH) urew li l-effett ta’ zoledronic acid huwa kkaratterizzat minn tnaqqis ta’ kalċjufis-serum u tnaqqis fl-eskrezzjoni urinarja ta’ kalċju. Fi studji ta’ Fażi I għat-tfittxija tad-doża li għandha tingħata f’pazjenti b’TIH ta’ grad ħafif sa moderat, id-dożi effettivi li ġew ittestjati kienu fil-medda ta’ madwar 1.2‑2.5 mg.

Biex jiġu evalwati l-effetti ta’ 4 mg zoledronic acid mqabbla ma’ dawk ta’ pamidronate 90 mg, ir-riżultati ta’ żewġ studji pivitali multiċentriċi f’pazjenti b’TIH ġew ikkombinati f’analiżi ppjanata minn qabel. Il-livelli tal-kalċju fis-serum ikkoreġut, marru lura għan-normal b’pass aktar mgħaġġel fir-raba’ jum b’zoledronic acid 8 mg u fis-seba’ jum b’zoledronic acid 4 mg u 8 mg. Ir-rati ta’ rispons li ġejjin ġew osservati:

Tabella 5: Proporzjon ta’ pazjenti li rrispondew kompletament għall-kura skont il-ġurnata fl-istudji kkombinati ta’ TIH

	
	4 Ġurnata
	7 Ġurnata
	10 Ġurnata

	Zoledronic acid 4 mg (N=86)
	45.3% (p=0.104)
	82.6% (p=0.005)*
	88.4% (p=0.002)*

	Zoledronic acid 8 mg (N=90)
	55.6% (p=0.021)*
	83.3% (p=0.010)*
	86.7% (p=0.015)*

	Pamidronate 90 mg (N=99)
	33.3%
	63.6%
	69.7%

	*Valur‑p mqabbel ma’ pamidronate



Iż-żmien medjan li ħa l-livell tal-kalċju fid-demm biex mar lura għan-normal kien ta’ 4t ijiem. Iż-żmien medjan biex jerġa’ jogħla (il-livell tal-kaljċu fis-serum ikkoreġut għall-albumina reġa’ tela’ għal≥ 2.9 mmol/l) kien ta’ 30 sa 40 ġurnata għall-pazjenti fuq kura b’zoledronic acid kontra s-17‑il ġurnata f’pazjenti li kienu fuq pamidronate 90 mg (valuri‑p: 0.001 għal 4 mg u 0.007 għal 8 mg zoledronic acid). Ma kienx hemm differenzi statistikament rilevanti bejn iż-żewġ dożi ta’ zoledronic acid.

Fi provi kliniċi, 69 pazjent li rkadew jew ma kellhomx effett bl-ewwel kura (b’zoledronic acid 4 mg, 8 mg jew pamidronate 90 mg), reġgħu ngħataw 8 mg zoledronic acid. Ir-rata ta’ rispons f’dawn il-pazjenti kienet ta’ madwar 52%. Billi dawk il-pazjenti reġgħu ngħataw kura b’doża ta’ 8 mg biss, m’hemmx tagħrif biex ikun jista’ jitqabbel mar-rispons għad-doża ta’ 4 mg zoledronic acid.
Fi provi kliniċi fuq pazjenti b’żieda fil-livell tal-kalċju fid-demm minħabba tumuri (TIH), il-profil ta’
sigurtà fost it-tliet gruppi ttrattati (zoledronic acid 4 mg u zoledronic acid 8 mg u pamidronate) kien l-istess mil-lat ta’ tipi u severità.

Popolazzjoni pedjatrika

Riżultati ta’ prova klinika fil-kura ta’ osteoġenesi imperfetta severa f’pazjenti pedjattriċi mill-età ta’ sena sa 17-il sena
L-effetti ta’ zoledronic acid mogħti ġol-vina fil-kura ta’ pazjenti pedjatriċi (mill-età ta’ sena sa 17-il sena) b’osteoġenesi imperfetta severa (tipi I,III u IV) tqabblu ma’ pamidronate mogħti ġol-vina fi studju wieħed internazzjonali, multiċentriku, randomizzat, open labelb’74 u 76 pazjent f’kull grupp ta’ kura, rispettivament. Il-perjodu ta’ żmien ta’ kura tal-istudju kien ta’ 12-il xahar u qabel dan kien hemm perjodu ta’ testijiet ta’ stħarriġ li dam minn 4‑ sa 9‑ġimgħat u li matulu s-supplimenti tal-kalċjuu l-vitamina D ittieħdu għal mill-anqas ġimagħtejn. Fil-programm kliniku pazjenti li l-età tagħhom kienet minnsena sa <3 snin irċivew 0.025 mg/kg zoledronic acid (sad-doża waħda massima ta’ 0.35 mg) kull 3 xhur u pazjenti li l-età tagħhom kienet minn 3 snin sa 17‑il sena rċivew 0.05 mg/kg zoledronic acid (sad-doża waħda massima ta’ 0.83 mg) kull 3 xhur. Studju ta’ estensjoni sar sabiex tiġi eżaminata s-sigurtà fil-kliewi u ġenerali fuq perjodu twil ta’ żmien b’għoti ta’ zoledronic acid darba jew darbtejn fis-sena fuq perjodu estiż ta’ 12‑il xahar ieħor ta’ kura fi tfal li kienu temmew sena ta’ kura b’zoledronic acid jew b’pamidronate fl-istudju prinċipali.

Il-punt aħħari ewlieni tal-istudju kien il-perċentwali ta’ bidla mil-linja bażi fid-densità minerali tal-għadam (BMD) fil-parti lumbari tas-sinsla wara 12‑il xahar ta’ kura. L-istima tal-effetti tal-kura fuq il-BMD kienu jixxiebhu, iżda t-tifsil tal-prova ma kienx b’saħħtu biżżejjed biex jistabbilixxi l-fatt li l-effikaċja ta’ zoledronic acidma kinitx inferjuri. B’mod partikolari ma kien hemm l-ebda evidenza ċara ta’ effikaċja fuq l-inċidenza ta’ ksur jew fuq l-uġigħ. Każijiet avversi ta’ ksur fl-għadam twil tar-riġel kienu rrappurtati f’madwar 24% (femur) u 14% (tibia) ta’ pazjenti li kellhom osteoġenesi imperfetta severa kkurati b’zoledronic acid kontra12% u 5% ta’ pazjenti kkurati b’pamidronate, kienet x’kienet it-tip ta’ marda u l-kawża tagħha iżda l-inċidenza globali ta’ ksur kienet kumparabbli mal-pazjenti kkurati b’zoledronic acid u pamidronate: 43% (32/74) kontra41% (31/76). L-interpretazzjoni tar-riskju ta’ ksur hija mfixkla mill-fatt li l-ksur huwa każ komuni f’pazjenti b’osteoġenesi imperfetta severa bħala parti mill-proċess tal-marda.

It-tipi ta’ reazzjonijiet avversi osservati f’din il-popolazzjoni kienu jixbhu lil dawk li dehru qabel fl-adulti b’tumuri avanzati li jinvolvu l-għadam (ara sezzjoni 4.8). Ir-reazzjonijiet avversi kklassifikati taħt it-titli ta’ frekwenza, huma elenkati f’Tabella 6. 
Komuni ħafna (1/10)
Komuni (1/100 sa <1/10)
Mhux komuni (1/1,000 sa <1/100)
Rari (1/10,000 sa <1/1,000)
Rari ħafna (<1/10,000)
Mhux magħruf (ma tistax tittieħed stima mid-dejta disponibbli).

Tabella 6: Reazzjonijiet avversi osservati f’pazjenti pedjatriċi b’osteoġenesi imperfetta severa1

	Disturbi fis-sistema nervuża

	
	Komuni:
	Uġigħ ta’ ras

	Disturbi fil-qalb

	
	Komuni
	Takikardija

	Disturbi respiratorji, toraċiċi u medjastinali

	
	Komuni:
	Nasofarinġite

	Disturbi gastrointestinali

	
	Komuni ħafna
	Rimettar, tqalligħ

	
	Komuni
	Uġigħ fl-addome

	Disturbi muskoluskelettriċi u tat-tessuti konnettivi

	
	Komuni:
	Uġigħ fl-idejn u s-saqajn, artralġja, uġigħ muskoluskelettriku

	Disturbi ġenerali u kondizzjonijiet ta' mnejn jingħata

	
	Komuni ħafna:
	Deni, għeja

	
	Komuni:
	Reazzjoni ta’ fażi akuta, uġigħ

	Investigazzjonijiet

	
	Komuni ħafna:
	Ipokalċimija

	
	Komuni:
	Ipofosfatimija


1 Reazzjonijiet avversi li seħħew bi frekwenzi < 5% kienu stmati b’mod mediku u ntwera li dawn il-każijiet kienu konsistenti mal-profil ta’ sigurtà stabbilit tajjeb ta’ zoledronic acid (ara sezzjoni 4.8).

F’pazjenti pedjatriċi b’osteoġenesi imperfetta severa, zoledronic acid jidher li huwa assoċjat ma’ riskji li jispikkawl-aktar bħalareazzjonijiet tal-fażi akuta, ipoklaċimija u takikardija mingħajr spjegazzjoni, meta mqabbel ma’ pamidronate, iżda din id-differenza naqset wara infużjonijiet sussegwenti.

L-Aġenzija Ewropea għall-Mediċini rrinunzjat għall-obbligu li jiġu ppreżentati r-riżultati tal-istudji bil-prodott ta’ referenza li fih zoledronic acid f’kull sett tal-popolazzjoni pedjatrika fil-kura ta’ żieda fil-livell tal-kalċju fid-demm kawża ta’ tumuri u l-prevenzjoni ta’ problemi skelettriċif’pazjenti b’kanċer avanzat li jinvolvi l-għadam (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Infużjonijiet ta’ darba jew multipli fuq medda ta’ 5‑minuti u 15‑il minuta, u f’dożi ta’ 2,4,8, u 16 mg ta’ zoledronic acid f’64 pazjent b’metastasi fl-għadam, taw tagħrif farmakokinetiku hekk kif ġej, u li nstab li ma kinux jiddependu fuq id-doża.

Wara li nbdiet l-infużjoni ta’ zoledronic acid, il-konċentrazzjoni ta’ zoledronic acid fil-plażma telgħet malajr ħafna u laħqet l-ogħla livelli ma’ tmiem l-infużjoni u minn hemm ’il quddiem naqset malajr għal < 10% tal-ogħla livelli wara 4 sigħat u <1% tal-ogħla livell wara 24 siegħa, u wara dan kien hemm perjodu twil fejn il-konċentrazzjoni kienet baxxa ħafna, mhux aktar minn 0.1% tal-ogħla livell sa ma kienet tmiss it-tieni infużjoni ta’ zoledronic acid fit-28 jum.

Zoledronic acid mogħti ġol-vina jiġi eliminat mill-ġisem bi proċess li fih tliet fażijiet: proċess mgħaġġel b’żewġ fażijiet li jneħħi l-mediċina miċ-ċirkolazzjoni sistemika, b’half‑lives ta’ t½α0.24 u t½β1.87 sigħat, segwit minn fażi ta’ eliminazzjoni twila b’half-‑life ta’ eliminazzjoni terminali ta’ t½γ146 sigħat. Ma kien hemm l-ebda akkumulazzjoni ta’ zoledronic acid fil-plażma wara dożi multipli mogħtija kull 28 ġurnata.Zoledronic acid ma jiġix immetabolizzat u jiġi eliminat fi stat mhux mibdul mill-kliewi. Fl-ewwel 24 siegħa, 39 ± 16% tad-doża mogħtija tiġi rkuprata fl-awrina, filwaqt li l-bqija tkun fil-parti l-kbira marbuta mat-tessut tal-għadam. Mit-tessut tal-għadam jitħalla jmur lura bil-mod ħafna għal ġoċ-ċirkolazzjoni sistemika u minn hemm jiġi eliminat mill-kliewi. It-tneħħija totali mill-ġisem hija ta’ 5.04 ±2.5 l/h, indipendenti mid-doża, u mhix affettwata minn sess, età, razza u piż tal-ġisem. Żieda fil-ħin tal-infużjoni minn 5 għal 15‑il minuta, ikkawżat tnaqqis ta’ 30% fil- konċentrazzjoni ta’ zoledronic acid fi tmiem l-infużjoni, iżda ma kellha l-ebda effett fuq l-erja taħt il-kurva ta’ konċentrazzjoni fil-plażma kontra l-ħin.

Bħalma jiġri fil-każ ta’ bisfosfonati oħrajn, il-varjabbiltà minn pazjent għal ieħor f’parametri farmakokinetiċi għal zoledronic acid kienet għolja.

M’hemm l-ebda tagħrif farmakokinetiku għal pazjenti li għandhom żieda fil-livell tal-kalċju fid-demm jew li għandhom insuffiċjenza tal-fwied. Zoledronic acid ma jimpedixxix l-enzimi tal-bniedem P450 in vitro, ma jurix bijotrasformazzjoni, u fi studji li saru fuq annimali, <3% tad-doża mogħtija nstabet fl-ippurgar li jissuġġerixxi li l-funzjoni tal-fwied ftit li xejn għandha rwol rilevanti fil-farmakokinetiċi ta’ zoledronic acid.

It-tneħħija mill-kliewita’ zoledronic acid ġiet ikkorrelatata mat-tneħħija ta’ kreatinina bi tneħħija mill-kliewili tirrappreżenta 75 ± 33% tat-tneħħija tal-kreatinina, li wriet medja ta’ 84 ± 29 ml/min (minn 22 sa 143 ml/min) fl-64 pazjent bil-kanċer li kienu studjati. Analiżi tal-popolazzjoni wriet li għal pazjenti bi tneħħija tal-kreatinina ta’ 20 ml/min (indeboliment sever tal-kliewi), jew 50 ml/min (indeboliment moderat), it-tneħħija ta’ zoledronic acid li jikkorrispondi kien imbassar li jkun ta’ 37% jew 72%, rispettivament meta mqabbla ma’ pazjenti bi tneħħija tal-kreatinina ta’ 84 ml/min. Hemm biss tagħrif farmakokinetiku limitat f’pazjenti b’insuffiċjenza severa tal-kliewi (tneħħija tal-kreatinina< 30 ml/min).

Zoledronic acid ma juri l-ebda affinità għall-komponenti ċellulari tad-demm, u ftit li xejn jeħel mal-proteini tal-plażma (madwar 56%), tkun xi tkun il-konċentrazzjoni ta’ zoledronic acid.

Popolazzjonijiet speċjali

Pazjenti pedjatriċi
Dejta farmakokinetika limitata fi tfal b’osteoġenesi imperfetta severa tissuġġerixxi li l-farmakokinetika ta’ zoledronic acid fit-tfal mill-età ta’ bejn it-3 snin u s-17‑il sena tixbah lil dik fl-adulti f’livell ta’ doża jixxiebah f’mg/kg.L-età, il-piż tal-ġisem, is-sess u t-tneħħija tal-kreatinina jidhru li m’għandhom l-ebda effett fuq l-esponiment sistemiku ta’ zoledronic acid.

5.3	Tagħrif ta’ qabel l-użu kliniku dwar is-sigurtà

Tossiċità akuta

L-ogħla doża waħidha ġol-vini li ma wasslitx għall-mewt kienet ta’ 10 mg/kg piż tal-ġisem fil-ġrieden, u ta’ 0.6 mg/kg fil-firien.

Tossiċità sottokronika u kronika

Zoledronic acid kien ittollerat tajjeb meta ġie mogħti permezz ta’ injezzjoni taħt il-ġilda fil-firien u ġol-vini fil-klieb f’dożi mhux aktar minn 0.02 mg/kg kuljum għal erba’ ġimgħat. Kienu ttollerati tajjeb ukoll dożi ta’ 0.001 mg/kg/jum mogħtija taħt il-ġilda fil-firien u ta’ 0.005 mg/kg ġol-vini fil-klieb darba kull 2‑3 jiem sa 52 ġimgħa.

Studji b’dożi ripetuti wrew ta’ spiss li kien hemm żieda fl-ammont ta’ sponġoża primarja fil-metafiżi tal-għadam twil f’annimali li jkunu għadhom qed jiżviluppaw u għal kważi d-dożi kollha, sejba li tirrifletti li din is-sustanza għandha effett farmakoloġiku li jimpedixxi r-risorbiment.

Fi studji fl-annimali fuq tul ta’żmien b’dożi parentali ripetuti, il-marġini tas-sigurtà relattivi mal-effetti fil-kliewi kienu żgħar imma l-livelli kumulattivi ta’ mingħajr avvenimenti avversi (NOAELs) fi studji b’doża waħda (1.6 mg/kg) u studji b’dożi multipli meħudin sa xahar (0.06‑0.6 mg/kg/jum) ma indikawx effetti fil-kliewi f’dożi ekwivalenti għal jewogħla mill-ogħla dożi terapewtiċi intenzjonati għall-bniedem. L-għotja ripetuta tal-mediċina fuq żmien itwal b’dożi li laħqu l-ogħla doża terapewtika ta’ zoledronic acid intenzjonata għall-bniedem ikkawżat effetti tossikoloġiċi f’organi oħrajn, inkluż fis-sistema gastrointestinali, fil-fwied, fil-milsa u fil-pulmun, u fil-postijiet minn fejn ikunu ngħataw l-injezzjoniet ġol-vini.

Tossiċità fis-sistema riproduttiva

Zoledronic acid kellu effetti teratoġeniċi meta ġie mogħti taħt il-ġilda fil-far b’dożi ta’  0.2 mg/kg.Għalkemm ma kienx hemm teratoġeniċità u tossiċità tal-fetu fil-fniek, ġew osservati effetti tossiċi fl-omm.Uġigħ tal-ħlas deher bl-aktar doża baxxa (0.01 mg/kg piż tal-ġisem) ittestjat fil-far.

Potenzjal mutaġenetiku u karċinoġeniku

Zoledronic acid ma kienx mutaġenetiku f’testijiet għall-mutaġeniċità, filwaqt li testijiet għall-karċinoġeniċità ma indikawx li għandu potenzjal karċinoġeniku.


6.	TAGĦRIF FARMAĊEWTIKU

6.1	Lista ta’ eċċipjenti

Mannitol(E421)
Sodium citrate
Ilma għall-injezzjonijiet

6.2	Inkompatibbiltajiet

Biex wieħed jevita inkompatibbiltajiet potenzjali, il-konċentrat ta’ Zoledronic Acid Accord għandujiġi ddilwitb’0.9% w/v soluzzjoni għall-Injezzjoni ta’ sodium chloride jew b’5% w/v soluzzjoni ta’
glucose.

Dan il-prodott mediċinali m’għandux jiġi mħallat ma’ soluzzjonijiet oħra li jkun fihom il-kalċjujew ma’ soluzzjonijiet oħra li jingħataw minn ġol-vina bħal soluzzjoni lactated Ringer, u għandujingħata bħala soluzzjoni waħda minn ġol-vina f’linja ta’ infużjoni separata.

6.3	Żmien kemm idum tajjeb il-prodott mediċinali

30 xahar.

L-istabilità kimika u fiżika waqt l-użu intweriet għal 36 siegħa f’temperatura ta’ bejn 2 ‑8°C.

Wara d-dilwizzjoni: Minn aspett mikrobijoloġiku, il-prodott għandujintuża minnufih. Jekk ma tintużax minnufih, iż-żmien ta’ kemm iddum maħżuna hi u tintuża u l-kundizzjonijiet qabel ma tintuża huma fir-responsabbiltà ta’ min qed jużaha u normalment m’għandux ikun itwal minn 24 siegħa f’temperatura ta’ bejn 2°C sa 8°C, sakemm id-dilwizzjoni ma tkunx saret f’kundizzjonijiet asettiċi kkontrollati u validati.

6.4	Prekawzjonijiet speċjali għall-ħażna

Dan il-prodott mediċinali m’għandux bżonn ħażna speċjali.
Għall-kundizzjonijiet ta’ ħażna tas-soluzzjoni rikostitwita għall-infużjoni, ara sezzjoni 6.3.

6.5	In-natura tal-kontenitur u ta’ dak li hemm ġo fih

Kunjett tal-plastik ta’ 5 ml tal-cycloolefine copolymer ċar b’tapp tal-lasktu chlorobutyl u għatu tal-aluminju b’għatu li jinqalabis-saba.

Il-pakketti fihom 1, 4 jew 10 kunjetti.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhomjittieħdu meta jintrema u għal immaniġġar ieħor

Qabel l-għoti, 5ml ta’ konċentrat minn kunjett wieħed jew il-volum tal-konċentrat miġbud kif meħtieġ għandu jkompli jiġi dilwit b’100 ml soluzzjoni għall-infużjoni li ma jkunx fiha kalċju (0.9% w/v soluzzjoni għall-Injezzjoni ta’ sodium chloride jew 5% w/v soluzzjoni ta’ glucose).

Informazzjoni addizzjonali dwar l-immaniġġar ta’ Zoledronic Acid Accord, inkluż gwida dwar il-preparazzjoni ta’ dożi mnaqqsa hija pprovduta fis-sezzjoni 4.2.

Waqt il-preparazzjoni tal-infużjoni, għandhom jiġu segwiti tekniċi asettiċi. Għal użu ta’ darba biss.

Għandha tintuża soluzzjoni ċara ħielsa mill-frak u minn telf tal-kulur.

Il-professjonisti tal-kura tas-saħħa huma rrakkomandati li ma jarmux Zoledronic Acid Accord mhux użata fis-sistema domestika tad-dranaġġ.

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanja


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/13/834/001
EU/1/13/834/002
EU/1/13/834/003


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 16.01.2014
Data tal-aħħar tiġdid: 20 ta 'Novembru 2018


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.





ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT
	
B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU
	
Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ
	
D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI



A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

Accord Healthcare Polska Sp.z o.o.,
ul. Lutomierska 50,95-200 Pabianice, Il-Polonja

Accord Healthcare single member S.A., 
64th Km National Road Athens, 
Lamia, Schimatari, 32009, Greċja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodotti mediċinali li jingħataw b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1. Rapporti Perjodiċi Aġġornati dwar is-Sigurtà

Ir-rekwiżiti biex jiġu ppreżentati rapporti perjodiċi aġġornati dwar is-sigurtà għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-immaniġġar tar-riskju(RMP)

L-MAH għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-Awtorizzazzjoni għat-Tqegħid fis-Suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta l-pjan tal-immaniġġar tar-riskjujiġi modifikat speċjalment minħabba li tasal informazzjoni ġdida li tista’ twassal għal bidla sinifikanti fil-profil tal-benefiċċju/riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

Miżuri addizzjonali għall-minimizzazzjoni tar-riskji
Il-MAH għandu jiżgura li jiġi implimentat biljett li jfakkar lill-pazjent dwar l-osteonekrożi tax-xedaq.


























ANNESS III

TIKKETTAR U FULJETT TA’ TAGĦRIF

























A. TIKKETTAR

































TAGĦRIF LI GĦANDU JIDHER FUQ IL-PAKKETT TA’ BARRA

KAXXA TINTLEWA 


1.	ISEM TAL-PRODOTT MEDIĊINALI

Zoledronic Acid Accord 4 mg/5 ml konċentrat għal soluzzjoni għall-infużjoni
Zoledronic acid


2.	DIKJARAZZJONI TAS-SUSTANZA(I) ATTIVA(I)

Kunjett wieħed fih 4 mg zoledronic acid (bħala monoidrat).


3.	LISTA TA’ EĊĊIPJENTI

Eċċipjenti: mannitol (E421), sodium citrate u ilma għall-injezzjonijiet.


4.	GĦAMLA FARMAĊEWTIKA U KONTENUT

Konċentrat għal soluzzjoni għall-infużjoni
1 wieħed 
4 kunjetti 
10 kunjetti 


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal ġol-vini wara li jiġi dilwit.
Biex jintuża darba biss.
6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS
Uża minnufih wara d-dilwizzjoni.


9.	KONDIZZJONIJIET SPEĊJALI TA’ KIF JINĦAŻEN

10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanja


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/13/834/001-1 kunjetti
EU/1/13/834/002-4 kunjetti
EU/1/13/834/003-10 kunjetti


13.	NUMRU TAL-LOTT

LOTT


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC:
SN:
NN:










[bookmark: OLE_LINK1]TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

TIKKETTA TAL-KUNJETT


1.	ISEM TAL-PRODOTT MEDIĊINALI U MNEJN GĦANDU JINGĦATA

Zoledronic Acid Accord 4 mg/5 ml konċentrat sterili 
Zoledronic acid
Użu għal ġol-vini biss wara li jiġi dilwit


2.	METODU TA’ KIF GĦANDU JINGĦATA


3.	DATA TA’ SKADENZA

EXP


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

5 ml


6.	OĦRAJN




























B. FULJETT TA’ TAGĦRIF

Fuljett ta’ tagħrif:Informazzjoni għall-utent

Zoledronic Acid Accord 4 mg/5 mt konċentrat għal soluzzjoni għall-infużjoni
Zoledronic acid

Aqra sew dan il-fuljett kollu qabel tingħata din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjarjew l-infermiertiegħek.
· Jekk ikollok xi effett sekondarju kellem lit-tabib, lill-ispiżjarjew l-infermiertiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Zoledronic Acid Accord u għalxiex jintuża
2.	X’għandek tkun taf qabel ma tingħata Zoledronic Acid Accord
3.	Kif jintuża Zoledronic Acid Accord
4.	Effetti sekondarji possibbli
5.	Kif taħżen Zoledronic Acid Accord
6.	Kontenut tal-pakkett u informazzjoni oħra

1.	X’inhu Zoledronic Acid Accord u għalxiex jintuża

Is-sustanza attiva f’Zoledronic Acid Accord hija zoledronic acid li jagħmel parti minn grupp ta’ sustanzi li jissejħu bisfosfonati. Zoledronic acid jaħdem billi jeħel mal-għadam u jnaqqas ir-rata ta’ tibdil tal-għadam. Huwa jintuża:
· Għall-prevenzjoni ta’ kumplikazzjonijiet tal-għadam, eż. ksur, f’pazjenti adulti b’metastasi tal-għadam (firxa tal-kanċer minn sit primarju għall-għadam).
· Biex ibaxxi l-livell tal-kalċju fid-demm f’pazjenti adulti fejn il-livell huwa għoli wisq kawża tal-preżenza ta’ tumur. It-tumuri jistgħu jgħaġġlu r-rata normali ta’ tibdil tal-għadam b’tali mod li jiżdied il-kalċju li jinħeles mill-għadam. Din il-kundizzjoni hija magħrufa bħala iperkalċimija kkaġunata minn tumuri (TIH).

2.	X’għandek tkun taf qabel ma tingħata Zoledronic Acid Accord

Segwi bil-galbu l-istruzzjonijiet kollha li tak it-tabib tiegħek.

It-tabib tiegħek se jagħmillek testijiet tad-demm qabel ma inti tibda l-kura b’Zoledronic Acid Accord u se jiċċekkja r-rispons tiegħek għall-kura b’mod regolari kull tant żmien.

M’għandekx tirċievi Zoledronic Acid Accord:
· jekk inti qed tredda’.
· jekk int allerġiku għal zoledronic acid, xi bisfosfonat (il-grupp ta’ sustanzi li Zoledronic Acid Accord jagħmel parti minnu) ieħor, jew għal xi sustanza oħra ta’ din il-mediċina (elenkati fis-sezzjoni 6).

Twissijiet u prekawzjonijiet
Għid lit-tabib, lill-ispiżjar jew lill-infermier tiegħek qabel tingħata Zoledronic Acid Accord:
· jekk għandek jew qatt kellek problema fil-kliewi.
· jekk għandek jew qatt kellek uġigħ, nefħa jew tnemnim tax-xedaq, tħoss sensazzjoni ta’ toqol fix-xedaq jew tibda tiċċaqlaq xi sinna.It-tabib tiegħek jista’ jirrakkomanda li tagħmel eżaminazzjoni tas-snien qabel tibda trattament b’Zoledronic Acid Accord.
· jekk inti qed tieħu kura fis-snien jew se jkollok tagħmel operazzjoni fis-snien, għid lid-dentist tiegħek li inti qed tiġi kkurat/a b’Zoledronic Acid Accord u għarraf lit-tabib tiegħek dwar it-trattament fis-snien tiegħek.

[bookmark: OLE_LINK67][bookmark: OLE_LINK68]Waqt it-trattament b’Zoledronic Acid Accord, għandek iżżomm iġjene tajba fil-ħalq (inkluż billi taħsel snienek regolarment) u tagħmel check-ups tas-snien regolari.

Ikkuntattja lit-tabib u lid-dentist tiegħek minnufih jekk tesprjenza problemi b’ħalqek jew bi snienek, bħal snien li jibdew jinqalgħu, uġigħ jew nefħa, jew nuqqas ta’ fejqan ta’ feriti jew nixxija, hekk kif dawn jistgħu jkunu sinjali ta’ kondizzjoni li tissejjaħ osteonekrożi tax-xedaq.

[bookmark: OLE_LINK796][bookmark: OLE_LINK797][bookmark: OLE_LINK798]Pazjenti li qed jirċievu kimoterapija u/jew radjuterapija, li qed jieħdu sterojdi, li qed jagħmluintervent kirurġiku fis-snien, li ma jirċevux kura dentali ta’ rutina, li għandhom mard fil-ħanek, li jpejpu, jew li kienu kkurati qabel b’bisphosphonate (użat biex jikkura jew jipprevjeni disturbi fl-għadam) jista’ jkollhom riskju akbar li jiżviluppaw osteonekrożi tax-xedaq.

Tnaqqis fil-livelli tal-kalċju fid-demm (ipokalċimija), li xi drabi jwassal għal bugħawwieġ fil-muskoli, ġilda xotta, sensazzjoni ta’ ħruq,ġew irrappurtati f’pazjenti kkurati b’Zoledronic Acid Accord. Taħbit irregolari tal-qalb (arritmija tal-qalb), aċċessjonijiet, spażmu u ġbid tal-muskoli għall-għarrieda (tetanja) ġew irrappurtati kawża ta’ipokalċimija qawwija. F’xi waqtiet l-ipokalċimija tista’ tkun ta’ theddida għall-ħajja. Jekk xi waħda minn dawn tapplika għalik, kellem lit-tabib tiegħek minnufih..Jekk għandek ipokalċimija eżistenti minn qabel, din għandha tiġi kkoreġuta qabel tibda l-ewwel doża ta’ Zoledronic Acid Accord. Inti se tingħata supplimenti adegwati ta’ kalċjuu vitaminaD.

Pazjenti li għandhom 65 sena jew aktar
Zoledronic Acid Accord jista’ jingħata lill-persuni li għandhom 65 sena jew aktar. M’hemm l-ebda evidenza li tissuġġerixxi li għandhom jittieħdu xi prekawzjonijiet oħra.

Tfal u adolexxenti
Zoledronic Acid Accord mhuwiex irrakkomandat sabiex jintuża f’adolexxenti u tfal taħt it-18-il sena.

Mediċini oħra u Zoledronic Acid Accord
Għid lit-tabib jew lill-ispiżjar tiegħek jekk qiegħed tieħu,ħadt dan l-aħħar jew tista’ tieħu xi mediċini oħra. Huwa importanti ħafna li inti tgħid lit-tabib tiegħek jekk inti qed tieħu wkoll:
· Aminoglikosidi (mediċini li jintużaw għall-kura ta’ infezzjonijiet severi), calcitonin(tip ta’ mediċina użata biex tikkura l-osteoporożiwara l-menopawsa uiperkalċimija), dijuretiċiloop(tip ta’ mediċina biex tikkurapressjoni għoljajewedima) jewmediċini oħrali jbaxxul-kalċju,minħabba li meta jingħataw flimkien ma’ bisfosfonati jistgħu jniżżlu l-livell tal-kalċju fid-demm għal wieħed baxx wisq.
· Thalidomide (mediċina użata għall-kura ta’ ċerti tipi ta’ kanċer tad-demm li jinvolvu l-għadam) jew xi mediċini oħra li jistgħu jagħmlulek ħsara fil-kliewi.
· Mediċinioħra li fihom zoledronic acid u li jintużawgħall-kuratal-osteoporożi u mard ieħor mhux kanċer tal-għadam, jew kwalunkwe bisfosfonat ieħor, minħabba li l-effetti kkombinati ta’ dawn il-mediċini meħudin flimkien ma’ Zoledronic Acid Accord mhumiex magħrufin.
· Mediċini għal kontra t-tkattir mill-ġdid tal-provvista tad-demm(użati biex jittrattaw il-kanċer), minħabba li l-użu tagħhom flimkien ma’ zoledronic acid kien assoċjat ma’ żieda fir-riskju ta’ osteonekrożi tax-xedaq (ONJ).

Tqala u treddigħ
M’għandekx tingħata Zoledronic Acid Accord jekk ħriġt tqila. Avża lit-tabib tiegħek jekk ħriġt tqila, jew taħseb li tista’ tkun ħriġt tqila.

M’għandekx tingħata Zoledronic Acid Accord jekk qed tredda’.

Itlob il-parir tat-tabib tiegħek qabel tieħu xi mediċina waqt it-tqala jew meta tkun qed tredda’.

Sewqan u tħaddim ta’ magni
Kien hemm każijiet rari ħafna ta’ ħedla u ngħas bl-użu ta’ Zoledronic Acid Accord. Għalhekk għandek toqgħod attent meta tkun qed issuq, tħaddem magni jew tagħmel xi attivitajiet oħra li jeħtieġu attenzjoni sħiħa.

Zoledronic Acid Accord fih is-sodium
Din il-mediċina fiha anqas minn 1 mmol ta’ sodium (23 mg) f'kull kunjett, jiġifieri hija essenzjalment “ħielsa mis-sodju”. Jekk it-tabib tiegħek juża soluzzjoni ta’ melħ komuni biex jiddilwixxi Zoledronic Acid Accord, id-doża ta’ sodium irċevuta tkun akbar.


3.	Kif jintuża Zoledronic Acid Accord

· Zoledronic Acid Accord għandu jingħata biss minn professjonisti fil-kura tas-saħħa mħarrġa fl-għoti ta’ bisfosfonati ġol-vini, jiġifieri minn vina.
· It-tabib tiegħek se jirrakkomandalek biex qabel kull darba li tingħata l-kura inti tixrob biżżejjed ilma sabiex tilqa’ kontra d-deidratazzjoni.
· Segwi sew l-istruzzjonijiet l-oħra kollha li jingħatawlek mit-tabib, mill-ispiżjar jew mill-infermier tiegħek.

Kemm jingħata Zoledronic Acid Accord
· Id-doża waħda tas-soltu mogħtija hija ta’ 4 mgzoledronic acid.
· Jekk għandek problema tal-kliewi, it-tabib tiegħek ser jagħtik doża aktar baxxa skont il-gravità tal-problema fil-kliewi.

Kemm spiss jingħata Zoledronic Acid Accord
· Jekk qed tingħata l-kura għall-prevenzjoni ta’ kumplikazzjonijiet fl-għadam minħabba l-metastasi fl-għadam, inti tingħata infużjoni waħda ta’ Zoledronic Acid Accord kull tlieta sa erba’ ġimgħat.
· Jekk qed tingħata l-kura sabiex jitnaqqas l-ammont ta’ kalċju fid-demm tiegħek, normalment tingħata biss infużjoni waħda ta’ Zoledronic Acid Accord.

Kif jingħata Zoledronic Acid Accord
· Zoledronic Acid Accord jingħata bħala dripp (infużjoni) ġo vina li mill-anqas għandu jdum 15-il minuta u għandu jingħata bħala soluzzjoni waħda minn ġol-vina f’linja ta’ infużjoni separata.

Dawk il-pazjenti li l-livelli tal-kalċju fid-demm għandhom mhumiex għoljin wisq għandhom jingħataw ukoll supplimenti ta’ kalċjuu vitamina D biex jittieħdu kuljum.

Jekk tingħata aktar Zoledronic Acid Accord milli suppost
Jekk ingħatajt dożi aktar għoljin minn dawk irrakkomandati għandek tinżamm taħt osservazzjoni b’attenzjoni mit-tabib tiegħek. Dan għaliex tista’ tiżviluppa anormalitajiet tal-elettroliti fis-serum (eż. livelli anormali ta’ kalċju, fosfruu manjesju) u/jew bidliet fil-funzjoni tal-kliewi, inkluża insuffiċjenza severa tal-kliewi. Jekk il-livell tal-kalċjutiegħek jaqa’ baxx wisq, jista’ jkollok bżonn tingħata suppliment tal-kalċjupermezz ta’ infużjoni.

Jekk ikollok aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. Dawk l-effetti l-aktar komuni ta’ spiss ikunu ħfief u probabbli jegħbu wara żmien qasir.

Kellem lit-tabib tiegħek minnufih rigward kwalunkwe effett sekondarju fost dawn li ġejjin:

Komuni (tista' taffettwa sa persuna 1 minn kull 10):
· Indeboliment sever tal-kliewi (li normalment jiġi stabbilit mit-tabib tiegħek permezz ta’ ċerti testijiet speċifiċi tad-demm).
· Livell baxx ta’ kalċju fid-demm.

Mhux komuni (tista' taffettwa sa persuna 1 minn kull 100):
· [bookmark: OLE_LINK73][bookmark: OLE_LINK74]Uġigħ fil-ħalq, fis-snien u/jew fix-xedaq, nefħa jew selħiet li ma jfiequxfil-ħalq jew fix-xedaq, tnixxija,tnemnin jew sensazzjoni ta’ toqol fix-xedaq, jew iċ-ċaqliq ta’ xi sinna. Dawn jistgħu jkunu sinjali ta’ ħsara fl-għadam fix-xedaq (osteonekrożi). Kellem lit-tabib jew lid-dentist tiegħek minnufih jekk tħoss sintomi bħal dawnwaqt li qed tiġi kkurat b’Zoledronic Acid Accord jew wara li twaqqaf il-kura.
· Ritmu irregolari tal-qalb (fibrillazzjoni tal-atrija) deher f’pazjenti li kienu qegħdin jingħataw zoledronic acid għall-osteoporożi ta’ wara l-menopawża. Fil-preżent għadu mhuwiex magħruf jekk zoledronic acid jikkawżawx dan ir-ritmu irregolari tal-qalb iżda għandek tirrapporta lit-tabib tiegħek jekk tħoss sintomi bħal dawn wara li tkun ingħatajt zoledronic acid.
· Reazzjonijiet avversi severi: qtugħ ta’ nifs, nefħa l-aktar fil-wiċċ u l-griżmejn.

Rari (tista’ taffettwa sa persuna 1 minn kull 1,000):
· Bħala konsegwenza ta’ valuri baxxi tal-kalċju: taħbit irregolari tal-qalb (arritmija tal-qalb; kawża ta’ ipokalċimija).
· Disturb tal-funzjoni tal-kliewi msejjaħ sindrome Fanconi (normalment se jkun iddeterminat mit-tabib tiegħek permezz ta’ ċerti testijiet tal-awrina).

Rari ħafna (tista’ taffettwa sa persuna 1 minn kull 10,000):
· Bħala konsegwenza ta’ valuri baxxi tal-kalċju: aċċessjonijiet, titrix u tetanja (kawża ta’ ipokalċimija).
· Kellem lit-tabib tiegħek jekk ikollok uġigħ fil-widna, tnixxija mill-widna, u/jew infezzjoni filwidna. Dawn jistgħu jkunu sinjali ta’ ħsara fl-għadam fil-widna.
· B’mod rari ħafna osteonekrożi kienet osservata li sseħħ ukoll f’għadam ieħor minbarra x-xedaq, speċjalment fil-ġenbejn jew fil-koxxa. Għid lit-tabib tiegħek minnufih jekk ikollok sintomi bħal bidu ġdid jew aggravar ta’ weġgħat, uġigħ jew ebusija waqt li tkun qed tiġi ttrattat b’ Zoledronic Acid Accord jew wara li twaqqaf it-trattament.

Mhux magħruf (il-frekwenza ma tistax tiġi kkalkulata mid-data disponibbli):
· Infjammazzjoni tal-kliewi (nefrite tubulointerstizjali): is-sinjali u s-sintomi jistgħu jinkludu tnaqqis fil-volum tal-awrina, demm fl-awrina, dardir, tħossok ma tiflaħx b’mod ġenerali.

Avża lit-tabib tiegħek dwar xi waħda minn dawn l-effetti l-oħra mill-aktar fis possibbli:

Komuni ħafna (tista' taffettwa aktar minn persuna 1 minn kull 10):
· Livell baxx ta’fosfatfid-demm.

Komuni (tista' taffettwa sa persuna 1 minn kull 10):
· Uġigħ ta’ ras u sindrome bħal tal-influwenza b’deni, għeja, debbulizza, ngħas, tkexkix ta’ bard u uġigħ fl-għadam, fil-ġogi u/jew fil-muskoli. F’ħafna każijiet ma jkunx hemm bżonn kura speċifika għal dawn is-sintomi għax jitilqu fi żmien qasir (wara ftit sigħat jew ġranet).
· Reazzjonijiet gastrointestinali bħal dardir u remettar kif ukoll nuqqas ta’ aptit.
· Konġunktivite.
· Livell baxx ta’ ċelluli ħomor tad-demm (anemija).

Mhux komuni (tista' taffettwa sa persuna 1 minn kull 100):
· Reazzjonijiet ta’ sensittività eċċessiva.
· Pressjoni baxxa.
· Uġigħ fis-sider.
· Reazzjonijiet fil-ġilda (ħmura u nefħa) fis-sit tal-infużjoni, raxx, ħakk.
· Pressjoni għolja, qtugħ ta’ nifs, sturdament, ansjeta,disturb fl-irqad, disturbi fit-togħma, tregħid, tingiż jew titrix fl-idejn jew fis-saqajn, dijarea, stitikezza, uġigħ addominali, ħalq xott.
· Għadd baxx ta’ ċelluli bojod tad-demm u ta’ plejtlits tad-demm.
· Livell baxx ta’ manjesju u potassju fid-demm. It-tabib tiegħek se jissorvelja dan u se jieħu kwalunkwe miżuri meħtieġa.
· Żieda fil-piż.
· Żieda fl-għaraq.
· Ngħas.
· Vista mċajpra, ħruġ ta’ dmugħ fl-għajnejn, sensittività tal-għajn għad-dawl.
· Kesħa f’daqqa b’ħass ħażin, dgħjufija jew kollass.
· Diffikultà fit-teħid tan-nifs bi tħarħir jew sogħla.
· Urtikarja.

Rari (tista' taffettwa sa persuna 1 minn kull 1,000):
· Qalb tħabbat bil-mod.
· Konfużjoni.
· B’mod rari jista’ jseħħ ksur mhux tas-soltu tal-għadam tal-koxxa b’mod partikolari f’pazjenti li jkunu qed jieħdu kura għall-osteoporożigħal tul ta’ żmien. Ikkuntattja lit-tabib tiegħek jekk tħoss uġigħ, dgħufija jewskumditàfil-koxxa, fil-ġenbejn jew fl-irqiq ta’ bejn iż-żaqq u l-koxxa minħabba li dan jista’ jkun sinjal bikri li jista’ jkun hemm ksur fl-għadma tal-koxxa.
· Mard tal-pulmun interstizjali (infjammazzjoni tat-tessut madwar il-boroż tal-arja tal-pulmuni)
· Sintomi jixbħu lill-influwenza inkluż artrite u nefħa fil-ġogi.
· Ħmura u/jew nefħa fl-għajn li tkun bl-uġigħ

Rari ħafna (tista' taffettwa sa persuna 1 minn kull 10,000):
· Ħass ħażin minħabba pressjoni baxxa.
· Uġigħ qawwi fl-għadam, fil-ġogi u/jew fil-muskoli, li xi kultant jikkawża diżabbiltà.

Rappurtar tal-effetti sekondarji
Jekk ikollok xi effett sekondarju, kellem lit-tabib, lill-ispiżjar jew l-infermier tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Zoledronic Acid Accord

It-tabib, l-ispiżjar jew l-infermier tiegħek jafu kif għandhom jaħżnu Zoledronic Acid Accord kif suppost (ara sezzjoni 6).


6.	Kontenut tal-pakkett u informazzjoni oħra

X’fih Zoledronic Acid Accord
· Is-sustanza attiva hi zoledronic acid. Kunjett wieħed fih 4 mg zoledronic acid (bħala monoidrat).
· Is-sustanzi l-oħra huma: mannitol, sodium citrate, ilma għall-injezzjonijiet.

Kif jidher Zoledronic Acid Accord u l-kontenut tal-pakkett
Zoledronic Acid Accord jiġi bħala konċentrat likwiduf’kunjett. Kunjett wieħed fih 4 mg ta’ zoledronic acid.

Kull pakkett fih il-kunjett bil-konċentrat. Zoledronic Acid Accord jiġi f’pakketti ta’ 1, 4 jew 10 kunjetti. Jista’ jkun li mhux il-pakketti tad-daqsijiet kollha jkunu għalskop kummerċjali.

Detentur tal-Awtorizzazzjoni għat-Tqegħid fis-Suq u Manifattur

Detentur tal-Awtorizzazzjoni għat-Tqegħid fis-Suq 

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Spanja

Manifattur 

Accord Healthcare Polska Sp.z o.o.,
ul. Lutomierska 50,95-200 Pabianice, Il-Polonja

[bookmark: _Hlk218506720]Accord Healthcare single member S.A., 
64th Km National Road Athens, 
Lamia, Schimatari, 32009, Greċja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

AT / BE / BG / CY / CZ / DE / DK / EE / ES / FI / FR / HR / HU / IE / IS / IT / LT / LV / LU / MT / NL / NO / PL / PT / RO / SE / SI / SK

Accord Healthcare S.L.U. 
Tel: +34 93 301 00 64 

EL 
Win Medica Α.Ε.
Τel: +30 210 74 88 821

Dan il-fuljett kien rivedut l-aħħar f’

Informazzjoni ddettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini:http://www.ema.europa.eu

It-tagħrif li jmiss qed jingħata biss għall-professjonisti fil-qasam mediku:

Kif tipprepara u tagħti Zoledronic Acid Accord

· Biex tipprepara soluzzjoni għall-infużjoni ta’ 4 mg ta’ zoledronic acid, erġa’ ddilwixxi l-konċentrat ta’ Zoledronic Acid Accord (5 ml) ma’ 100 ml soluzzjoni għall-infużjoni ħielsa mill-kalċjujew minn soluzzjonijiet li jkun fihom divalent cations oħrajn. Jekk tkun meħtieġa doża aktar baxxa ta’ Zoledronic Acid Accord, l-ewwel iġbed il-volum xieraq kif jidher hawn taħt u mbagħad erġa’ żidilha 100 ml soluzzjoni għall-infużjoni. Biex wieħed jevita inkompatibbiltajiet, is-soluzzjoni għall-infużjoni għandha tiġi ddilwita b’0.9% w/v sodium chloride jew b’5% w/v soluzzjoni ta’ glucose.

Tħallatx il-konċentrat ta’ Zoledronic Acid Accord ma’ soluzzjonijiet li jkun fihom il-kalċjujew soluzzjonijiet li jkun fihom divalent cations oħrajn, bħalma hi s-soluzzjoni lactated Ringer.

Istruzzjonijiet biex tipprepara d-dożi meħtieġa ta’ Zoledronic Acid Accord:
Iġbed il-volum meħtieġ tal-konċentrat likwidu (4 mg/5 ml), kif ġej:
· 4.4 ml għal doża ta’ 3.5 mg
· 4.1 ml għal doża ta’ 3.3 mg
· 3.8 ml għal doża ta’ 3.0 mg

· Biex tintuża darba biss. Kwalunkwe soluzzjoni li ma tintużax għandha tintrema. Għandha tintuża soluzzjoni ċara biss mingħajr frak u tibdil fil-kulur. Wieħed għandu jsegwi t-tekniċi asettiċi waqt it-tħejjija tal-infużjoni.

· L-istabbiltà kimika u fiżika waqt l-użu ntweriet għal 36 siegħa f’2 – 8 °C. Minn aspett mikrobijoloġiku, is-soluzzjoni ddilwita għandha tintuża minnufih. Jekk ma tintużax minnufih, iż-żmien ta’ kemm iddum maħżuna hi u tintuża u l-kundizzjonijiet qabel ma tintuża huma fir-responsabbiltà ta’ min qed jużaha u normalment m’għandux ikun itwal minn 24 siegħa f’temperatura ta’ bejn 2C‑8C. Is-soluzzjoni mkessħa għandha tkun ekwilibrata skont it-temperatura ambjentali qabel ma tingħata.

· Is-soluzzjoni ta’ zoledronic acid tingħata darba bħala infużjoni ġol-vini fuq medda ta’ 15‑il minuta f’pajp separat għall-infużjoni. L-istat ta’ idratazzjoni tal-pazjenti għandu jiġi assessjat qabel u wara li jingħata Zoledronic Acid Accord, sabiex wieħed ikun ċert li l-pazjenti jkunu idratati kif jixraq.

· Fi studji li saru b’diversi tipi ta’ pajpijiet għall-infużjoni magħmulin minn polyvinyl chloride, polyethylene u polypropylene ma deherx li kien hemm xi inkompatibbiltà ma’ Zoledronic Acid Accord.

· Billi m’hemmx tagħrif fuq il-kompatibbiltà ta’ Zoledronic Acid Accord ma’ sustanzi oħrajn li jingħataw ġol-vini, Zoledronic Acid Accordm’għanduqatt jitħallat ma’ mediċini/sustanzi oħrajn u dejjem għandha tingħata minn ġo pajp għall-infużjoni separat.

Kif taħżen Zoledronic Acid Accord

· Żomm Zoledronic Acid Accord fejn ma jintlaħaqx u ma jidhirx mit-tfal.
· Tużax Zoledronic Acid Accord wara d-data ta’ skadenza li tidher fuq il-pakkett.
· Il-kunjett mhux miftuħ m’għandux bżonn ħażna speċjali.
· Is-soluzzjoni għall-infużjoni ddilwita għandha tintuża minnufih sabiex tkun evitata kontaminazzjoni bil-mikrobi.

